O δικηγόρος της Βολιώτισσας εγκύου που καταγγέλει απόλυση από βουλευτή: Εξόφθαλμη παρανομία - TheNewspaper.gr\n-179 min. ago-Το μεσημέρι της Δευτέρας κηδεύεται ο Σωτήρης Αντωνίου\n-175 min. ago-ΑΕΚ – Μαγνητική ο Άμραμπατ\n-171 min. ago-Προβάδισμα Σουφλιά στο πρώτο αποτέλεσμα από το δήμο Τεμπών\n-163 min. ago-Επίθεση με βιτριόλι – Πού θα εστιαστεί η νέα έρευνα\n-158 min. ago-Δήμητρα Καστρίτση – «Με έσερναν στο γυμναστήριο με κλωτσιές και μάτωναν τα αυτιά μου»\n-157 min. ago-Διχάζει Γερμανία – Τουρκία η υπόθεση Καβαλά\n-156 min. ago-Μπαρτσελόνα – Ρεάλ Μαδρίτης 1-2 – «Βασίλισσα» στη Βαρκελώνη\n-154 min. ago-Ιερά Μητρόπολη: Πρόγραμμα εκκλησιασμών 25-26 Οκτωβρίου\n-142 min. ago-Εσωκομματικές εκλογές Ν.Δ.: Πρωτιά Σουφλιά σε τρεις περιφερειακούς δήμους\n-137 min. ago-Αυτή είναι η εντεκάδα του Ολυμπιακού\nO δικηγόρος της Βολιώτισσας εγκύου που καταγγέλει απόλυση από βουλευτή: Εξόφθαλμη παρανομία\nΆκυρη χαρακτηρίζει την απόλυση εγκύου συνεργάτη – υπαλλήλου του βουλευτή Λαρίσης του ΣΥΡΙΖΑ Βασίλη Κόκκαλη, από τον Λαρισαίο πολιτικό, ο δικηγόρος της Βολιώτισσας Δημήτριος Περπατάρης.\nΜε δήλωσή του ο δικηγόρος της νεαρής Βολιώτισσας αναφέρει:\nΜετά την δημοσιότητα που πήρε το θέμα τις προηγούμενες ημέρες στα έντυπα και ηλεκτρονικά ΜΜΕ και τις δημόσιες καταγγελίες του βουλευτή Λάρισας, κ. Βασίλη Κόκκαλη ότι δήθεν δέχεται «εκβιασμούς», από μια απολυμένη έγκυο γυναίκα, η οποία διεκδικεί το αυτονόητο νόμιμο δικαίωμά της στην εργασία απέναντι σε μια καταχρηστική εργοδοτική συμπεριφορά, δίνουμε στην δημοσιότητα τα πλήρη στοιχεία του φακέλου της υπόθεσης, προκειμένου να αποκαλυφθεί η εξόφθαλμη παρανομία του βουλευτή -εργοδότη.\nΗ εργαζόμενη, κοινωνική επιστήμων με μεταπτυχιακό στην ανθρωπολογία και 15ετή εμπειρία στην επιστημονική υποστήριξη, συνήψε σύμβαση εργασίας «αορίστου χρόνου» με το βουλευτή, όπως ρητά αναγράφεται στο έντυπο της πρόσληψής της, με έναρξη ισχύος την 8η-07-2019 (συν. 1). Χωρίς να έχει δεχθεί κανένα παράπονο από μέρους του για την εκπλήρωση των καθηκόντων της, στις 09.03.2020, της αναγγέλθηκε η διακοπή της εργασιακής τους σχέσης «μετά από άτακτη καταγγελία» του κ. Κόκκαλη (συν. 2), διαδικασία που προβλέπεται μόνον για συμβάσεις «αορίστου χρόνου».\nΤέσσερις (4) ημέρες αργότερα, στις 13-03-2020, ο γυναικολόγος βεβαίωσε την «αρχόμενη κύηση» της εντολέα μας (συν. 3), η οποία επέδωσε εξώδικο στο βουλευτή στις 16-03-2020 (συν. 4), στο οποίο αναφέρει ότι συντρέχουν στο πρόσωπό της «ευαίσθητοι προσωπικοί λόγοι» που καθιστούν αυτοδικαίως άκυρη την απόλυσή της.\nΗ εντολέας μας, μετά από σύσταση του γιατρού της, δεν προέβη, για λόγους ιατρικής ασφάλειας, σε ευρύτερη δημοσιοποίηση της εγκυμοσύνης της, προτού διενεργηθούν οι κρίσιμες ιατρικές εξετάσεις για την πορεία της κυοφορίας της (συν. 5). Αμέσως μόλις αυτές ολοκληρώθηκαν (02-05-2020), ο βουλευτής ενημερώθηκε από το σύζυγο της εντολέα (04-05-2020) ότι οι «ευαίσθητοι προσωπικοί λόγοι» που επικαλέστηκε στο εξώδικο ήταν η εγκυμοσύνη της. Στις επικοινωνίες που ακολούθησαν επί ένα σχεδόν μήνα και ενώ ο βουλευτής έδινε την εντύπωση ότι θα προέβαινε αυτοβούλως στην επανατοποθέτηση της εγκύου στην εργασία της, τελικά της γνώρισε μέσω τρίτων στις 11-06-2020 την κατηγορηματική άρνησή του να πράξει τα νόμιμα, αναγκάζοντάς την να του απευθύνει έγγραφο αίτημα επαναπρόσληψης (συν. 6) στις 17-06-2020, που κοινοποιήθηκε στον Πρόεδρο της Βουλής.\nΑλγεινή εντύπωση προκαλούν, τέλος, οι δημόσιες καταγγελίες του βουλευτή ότι δήθεν δέχεται «εκβιασμούς» από μια απολυμένη έγκυο γυναίκα, η οποία διεκδικεί το αυτονόητο νόμιμο δικαίωμά της στην εργασία απέναντι σε μια καταχρηστική εργοδοτική συμπεριφορά. Παρότι δεν είναι νομικό το ζήτημα, δικαιούμαστε να αναρωτηθούμε εάν τέτοιου είδους συμπεριφορές συνάδουν με τον αξιακό κώδικα του πολιτικού χώρου στον οποίο αυτοτοποθετείται, τον τελευταίο καιρό, ο εν λόγω εργοδότης-βουλευτής.\nΌπως αναφέρει η εντολέας μας στο αίτημά της προς το Συνήγορο του Πολίτη (συν. 9) «η ερμηνεία ότι δεν εφαρμόζονται οι προστατευτικές διατάξεις για τη μητρότητα στις εργαζόμενες που παρέχουν τις υπηρεσίες τους στα μέλη του Ελληνικού Κοινοβουλίου αποτελεί πραγματική πρόκληση για το κοινό περί δικαίου αίσθημα», καθώς «εκθέτει στη συνείδηση των πολιτών το βασικό αντιπροσωπευτικό θεσμό, του οποίου τα μέλη θα έπρεπε να είναι υπόδειγμα πιστής εφαρμογής του Νόμου και προσήλωσης στις αρχές του Κράτους Δικαίου».\nΝα σημειωθεί οτι ο βουλευτής αρνείται οτι πρόκειται για απόλυση και μιλά για άτυπη σύμβαση ορισμένου χρόνου που είχε υπογράψει με την καταγγέλουσα, για την ισχύ της οποίας επικαλείται ένορκες καταθέσεις. Επίσης ξεκαθαρίζει οτι όταν αποφάσισε να απολύσει τη γυναίκα, δεν γνώριζε για την εγκυμοσύνη της, και οτι το πληροφορήθηκε τρεις μήνες μετά!\nTags: ΒΑΣΙΛΗΣ ΚΟΚΚΑΛΗΣ ΒΟΛΟΣ ΘΕΣΣΑΛΙΑ\nΣυνάντηση Ν.Τ. ΑΔΕΔΥ Μαγνησίας με ΣΕΠΘ το Τ.Ο. Μαγνησίας\nΞαναχτύπησαν οι απατεώνες με τα τηλέφωνα – Πήραν 5.000 ευρώ από ηλικιωμένο σε χωριό της Μαγνησίας\n«Ναυάγησε» το τελεφερίκ του Πηλίου – Απέσυρε το ενδιαφέρον του ο επενδυτής\nΔείτε που μπορείτε να κάνετε δωρεάν rapid test αύριο Τετάρτη


Αλλάζει πρόσωπο ο παραλιακός οικισμός της Κώμης (vid) - Patrida TV\nΑλλάζει πρόσωπο ο παραλιακός οικισμός της Κώμης (vid)\nΣε ρυθμό ανάπλασης κινείται η παραλιακή περιοχή της Κώμης, με την μελέτη για το συγκεκριμένο έργο να εγκρίνεται στην τελευταία οικονομική επιτροπή και να βαδίζει προς ένταξη στο πρόγραμμα του Πράσινου Ταμείου Ανάπτυξης.\nΌπως λέει ο Αντιδήμαρχος Τεχνικών Υπηρεσιών Γ.Ξενάκης η μελέτη, την οποία έχει εκπονήσει η τεχνική υπηρεσία του Δήμου έχει περάσει από διαβούλευση με τους κατοίκου, με την τελευταία συνάντηση να πραγματοποιείται την περασμένη εβδομάδα στην Καλαμωτή. Εκεί οι κάτοικοι κατέθεσαν προτάσεις και ενστάσεις οι οποίες λήφθηκαν υπόψη κατά την τελική κατάρτιση της πρότασης η οποία έχει προϋπολογισμό 700.000€.\nΣύμφωνα με τον κ. Ξενάκη με το συγκεκριμένο έργο η περιοχή της Κώμης και ειδικότερα ο πεζόδρομος θα «αλλάξει πρόσωπο» ενώ διευθετούνται και μια σειρά από κυκλοφοριακά ζητήματα στην περιοχή.\nΠροηγούμενο άρθροΈνα αληθινό «περιβόλι» για τα Άτομα με Αναπηρία στον Κοφινά (pics & vid)\nΕπόμενο άρθροΜε γνώμονα τις εισηγήσεις των υπηρεσιών η απόφαση για λαϊκή αγορά στην Πόλη (vid)


AGRAFA NEWS : Την ερχόμενη Κυριακή 24/11 η αναβληθείσα συνεδρίαση του Δημοτικού Συμβουλίου Αγράφων\nΗ αναβληθείσα συνεδρίαση θα γίνει την ερχόμενη Κυριακή 24 Νοεμβρίου 2013, ενώ θα πραγματοποιηθεί και δεύτερη συνεδρίαση με νέα θέματα προς συζήτηση, ενώ αμέσως μετά θα ακολουθήσει και συνεδρίαση της Οικονομικής Επιτροπής.\nΤα θέματα της αναβληθείσας συνεδρίασης είναι τα εξής:\n«Ανανέωση αδείας λειτουργίας υπαίθριου στάσιμου εμπορίου - κινητής καντίνας».\n«Καθορισμός τελών ύδρευσης – αποχέτευσης».\n«Καθορισμός τελών καθαριότητας και φωτισμού».\n«Καθορισμός τελών βοσκής»\n«Καθορισμός τελών συντήρηση νεκροταφείων».\n«Καθορισμός τελών Τ.Α.Π.».\n«Καθορισμός τελών διαφήμισης»\n«Καθορισμός τελών επί των ακαθαρίστων»\n«Καθορισμός τελών χρήσης πλατειών και πεζοδρομίων».\n«Καθορισμός τελών Παρεπιδημούντων».\n«Παρουσίαση έγκριση και παραλαβή Α’ Σταδίου της Μελέτης ΣΧΟΟΑΠ Δήμου Βίνιανης».


Σκακιστική γιορτή χθες στην παραλία της Βόνιτσας - | AgrinioTimes\nΑρχική » Άλλες Ειδήσεις » Σκακιστική γιορτή χθες στην παραλία της Βόνιτσας\n31 Ιουλίου 2015 AgrinioTimes Άλλες Ειδήσεις\nΉταν μια πολύ όμορφη καλοκαιρινή βραδιά με επίκεντρο τη σκακιστική γιορτή. Οι παίκτες και το πλήθος των θεατών απόλαυσαν το σκάκι και σεαυτό συντέλεσε τόσο η επιλογή ενός ανοιχτού χώρου στην παραλία της πόλης, όσο και η άψογη διοργάνωση του συλλόγου των εν Αθήναις Βονιτσάνων…..\nΟι παίκτες κάλυπταν όλες τις ηλικίες, με εντυπωσιακή υπεροχή της νεολαίας και οι θεατές είχαν την ευκαιρία να παρακολουθήσουν ενδιαφέρουσες παρτίδες και να γνωρίσουν από κοντά το σκάκι.\nΟ Πρόεδρος του Συλλόγου των εν Αθήναις Βονιτσάνων Διονύσης Χόρτης,ενθουσιαμένος από τη συμμετοχή, δήλωσε: «Δεν υπάρχουν λόγια για να περιγράψουμε αυτό που συνέβη χθες βράδυ στους σκακιστικούς αγώνες στην παραλία!!! Η συμμετοχή του κόσμου ξεπέρασε κάθε προσδοκία. Με έκπληξη διαπιστώσαμε ότι μικροί και μεγάλοι Βονιτσάνοι αλλά και Βονιτσάνες όχι μόνο παίζουν σκάκι αλλά «ξέρουν» σκάκι!!! Ειδικά η δίψα των μικρών παιδιών ήταν απίστευτη!! Ακόμα και όταν η ώρα είχε περάσει τις 11 το βράδυ έρχονταν κι άλλοι να παίξουν!!! Έβλεπες χαμόγελα και λαμπερά πρόσωπα να χαίρονται το καλύτερο και ποιοτικότερο παιχνίδι του κόσμου!!!\nΗ Βόνιτσα ήταν ακόμα πιο όμορφη χθες βράδυ!! Και οι όμορφες εικόνες που έζησαν τα παιδιά θα μείνουν στο μυαλό τους σαν σπόρος για μελλοντικές δράσεις στο σκάκι!!! Έχοντας προσωπική εμπειρία σαν παλαίμαχος σκακιστής θέλω να περάσω ένα μήνυμα στους γονείς: Στείλτε τα παιδιά σας σε ομίλους σκακιού να παίξουν ακόμα και αγωνιστικό σκάκι!! Το σκάκι θα τα κάνει καλύτερους ανθρώπους καλύτερους μαθητές και καλύτερους επαγγελματίες στο μέλλον!! Στείλτε τα παιδιά σας να μάθουν οργάνωση σκέψης κοντρολάρισμα συναισθημάτων και καθοδήγηση πρωτοβουλιών μεσα από το σκάκι!! Στείλτε μήνυμα ή πάρτε με τηλέφωνο για περισσότερες πληροφορίες…\nΣας ευχαριστώ για την συμμετοχή σας!!»….


BEAUTY MAKE OVER No4 ΑΠΟ ΤΗΝ SHISEIDO | Beauty Diaries by Beauty Line\nBEAUTY MAKE OVER No4 ΑΠΟ ΤΗΝ SHISEIDO\nΤα Χριστούγεννα πλησιάζουν και μαζί τους φέρνουν και ένα ‘αέρα’ ανανέωσης! Αυτή η εποχή μπορεί να θεωρηθεί κατάλληλη για να αλλάξεις το ‘look’ σου και παράλληλα την διάθεσή σου έτσι ώστε να υποδεχθείς φρέσκια και ανανεωμένη αυτή την γιορτινή σεζόν.\nΒρεθήκαμε στα backstage του 4ου makeover της Shiseido σε συνεργασία με το ένθετο της εκπομπής ‘Με αγάπη Χριστιάνα’ στο BeautyLine Στασικράτους, όπου η επαγγελματίας make-upartist της Shiseido Μαρία Σαγιά, επιμελήθηκε το μακιγιάζ για την μεταμόρφωση της Βαρβάρας Δημητρίου.\nΕμείς, μιας και ήμασταν εκεί θα μοιραστούμε πιο κάτω κάποια από τα μυστικά της Μαρία Σαγιά καθώς και τα προϊόντα που χρησιμοποιήθηκαν γι’ αυτό το makeover!\nΦρέσκια και ανανεωμένη αυτή την γιορτινή σεζόν\nΞεκινώντας από το πρόσωπο με το ‘Synchro Skin Glow Luminizing Fluid Foundation’ η Μαρία Σαγιά κάλυψε όλες τις μικρό-ατέλειες έτσι ώστε το πρόσωπο να φαίνεται φρέσκο και βελούδινο.\nΣτη συνέχεια χρησιμοποίησε την πούδρα ‘Sheer and Perfect Compact’ για ματ αποτέλεσμα και έδωσε ζωντάνια και λάμψη στα μάγουλα και στα ζυγωματικά με το ‘Face Color Enhancing Trio’.\nΣυνεχίζοντας με τα μάτια, αρχικά χρησιμοποιήθηκε το ‘Perfecting Stick Concealer’ που από το όνομα του και μόνο μπορείς να καταλάβεις ότι εξαφανίζει τα πάντα (βλ. μαύρους κύκλους) και τα κάνει να φαίνονται τέλεια!\nΒεβαίως, δεν παρέλειψε να σχηματίσει πολύ καλά τα φρύδια με το ‘Eye brow Styling Compact Medium Brown’ (Br 603) και να αναδείξει τα μάτια με σκιά.\nΓια να δημιουργήσει το τέλειο look στα μάτια, χρησιμοποίησε την παλέτα ‘Luminizing Satin Eye Colour Trio’ (Br 209) που έχει γήινες αποχρώσεις και για λάμψη την κρεμώδες σκιά ‘Shimmering Cream Eye Colour’ (Br 709).\nΈδωσε ένταση στο βλέμμα με το ‘Automatic Fine Eyeliner’ και ολοκλήρωσε το μακιγιάζ των ματιών με την υπέροχη ‘Multi Dimension Mascara’ που έκανε τις βλεφαρίδες της Βαρβάρας να φαίνονται μεγάλες και πυκνές!\nΤελειώνοντας, για τα χείλη χρησιμοποίησε κόκκινο κραγιόν μιας και φέτος τον Χειμώνα είναι η απόλυτη τάση τα έντονα χρώματα στα χείλη! Συγκεκριμένα για το αυτό το makeoverχρησιμοποίησε το μολύβι χειλιών ‘Smoothing Lip Pencil’ (Rd 305) και το κραγιόν ‘Rouge Rouge Ruby Copper’ (Rd 501). Όσο για τα αποτελέσματα; Όπως μπορείς να δεις … θεαματικά!\nΠριν και μετά από το Shiseido Beauty Make Over\nΠέτυχε το δικό σου makeover και ανάδειξε την ομορφιά σου με 3 μόνο προϊόντα που θα αναδείξουν το βλέμμα σου και θα δώσουν λάμψη στο πρόσωπο σου. Απόκτησε τώρα το «Makeover Basic Kit» της Shiseido, το οποίο περιέχει μια Full Lash Multi-Dimension Mascara, ένα Face Colour Enhancing Trio και ένα Automatic Fine Eyeliner, συνολικής αξίας €100, στην προνομιακή τιμή €75*.\nStay tuned για τα επόμενα makeover looks!\nΗ προσφορά ισχύει αποκλειστικά στα καταστήματα Beauty Line και μέχρι εξαντλήσεως των αποθεμάτων.\nΚΛΕΨΤΕ ΑΠΟ ΤΗΝ ΛΑΜΨΗ ΤΩΝ ΜΟΝΤΕΛΩΝ ΑΠΟ ΤΟ INTIMISSIMI FASHION SHOW SS2018\nΑΝΤΙΓΡΑΨΤΕ ΒΗΜΑ – ΒΗΜΑ ΤΟ ΜΑΚΙΓΙΑΖ ΤΗΣ ΤΟΝΙΑΣ ΣΩΤΗΡΟΠΟΥΛΟΥ!\nBEAUTY MAKE OVER No2 ΑΠΟ ΤΗΝ SHISEIDO\nTREAT THEM RIGHT: BRUSHES\nMASTER YOUR ONE-MINUTE SMOKY EYE\nΑΝΤΙΓΡΑΨΕΤΕ ΤΟ ΚΑΛΟΚΑΙΡΙΝΟ LOOK ΤΗΣ ΚΑΤΙΑΣ ΖΥΓΟΥΛΗ


Το φίδι δαγκώνει τυφλά | Το Κουτί της Πανδώρας\nΤο φίδι δαγκώνει τυφλά\nΘα ήταν εύκολη και ανώδυνη λύση, να πάρει κάποιος στο ψιλό το προχθεσινό συλλαλητήριο για τη Μακεδονία. Το όποιο πατριωτικό μήνυμα των όποιων καλοπροαίρετων χάθηκε μέσα στην απέραντη ασυναρτησία και αγραμματοσύνη, οπότε το πατροπαράδοτο καρναβάλι βρήκε τον δάσκαλό του, στο πρωτάθλημα της φαιδρότητας.\nΝίκος Παπαδογιάννης 22/01/2019 | 09:00\nΌ,τι είχε μείνει όρθιο το αποτελείωσαν οι μαριονέτες του Σκάι και οι παραμυθατζήδες της γκριζογάλανης αντιπολίτευσης.\nΑλλά, όχι. Τα ανώδυνα ας τα αφήσουμε για τους ανώδυνους. Το στιγμιότυπο που θα απομείνει να υπενθυμίζει όσα τραγελαφικά ζήσαμε στο Σύνταγμα δεν είναι η παρέλαση παπάδων, θεούσων και μακεδονόπληκτων μπροστά στον Άγνωστο Στρατιώτη ούτε ο δεκάρικος του Πατούλη ούτε το κουκλοθέατρο του Υποφάντη. Είναι η άτακτη υποχώρηση της έντρομης Σοφίας Βούλτεψη, μπροστά στην απειλή του ανεξέλεγκτου όχλου.\n«Πουλήσατε τη Μακεδονία», της φώναζαν, όποτε διέκοπταν τα κοσμητικά επίθετα για να αρθρώσουν φράση με υποκείμενο, ρήμα και αντικείμενο. Ποιο ήταν το υποκείμενο; «Εσείς». Η Δημοκρατία. «Η Δημοκρατία σας». Όπως σε εκείνο το αλήστου μνήμης πανό, που χρησιμοποιήθηκε στις σχολικές καταλήψεις στη Θεσσαλονίκη.\nΤη λυπήθηκα τη συνάδελφο Σοφία, έτσι όπως αναζητούσε οδό διαφυγής, αλλά δεν τη λυπήθηκα καθόλου. Αυτό που της συνέβη δρομολογήθηκε όχι μόνο από την έκρηξη της ακροδεξιάς, αλλά –κυρίως- από την ανοχή της παράταξης στην οποία η ίδια ανήκει. Εκλεκτικές συγγένειες, θα πει ο κακοήθης. Και θα έχει δίκαιο.\nΤο αυγό του φιδιού επωάστηκε στον κόρφο όσων διέκριναν στη Χρυσή Αυγή ένα λιγδιασμένο αλλά χρήσιμο εργαλείο, για να υπονομεύσουν την πρώτη αριστερή, έστω χλιαρά αριστερή, κυβέρνηση στην ιστορία του τόπου. Η τετραετία που συμπληρώνεται σε μερικούς μήνες είναι γεμάτη από εκδηλώσεις κονσομασιόν της «σοβαρής ακροδεξιάς» πριν την ασόβαρη ακροδεξιά, αρχής γενομένης από τον άλλογτε φλογερό έρωτα του Αντώνη Σαμαρά με τον Τάκη Μπαλτάκο.\nΌταν το φίδι ξεμυτίσει από το αυγό και ανοίξει τα ματάκια του, θα μπήξει τα δόντια τυφλά, στο πρώτο ποδάρι που θα βρει μπροστά του. Δηλαδή, σε εκείνον που το τάιζε στη μήτρα του με μέλανα ζωμό και το βύζαινε για να μη κλαίει. Τους ίδιους τους βιολογικούς γονείς του δεν πρόκειται να τους δαγκώσει, διότι ζέχνουν. Και, άλλωστε, έχουν το δηλητήριο ενσωματωμένο στον οργανισμό τους.\nΤρέφεις φασισμό, θα σπείρεις τραμπουκισμό. Έτσι πάει η εξίσωση. Χωρίς αστερίσκους και εξαιρέσεις. Το κατάλαβαν νωρίτερα με πόνο ψυχής, ή μάλλον κορμιού, ο Χατζηδάκης, ο Κουμουτσάκος, μη πω και ο Μπογδάνος, που όλοι μαζί δεν κάνουν μισόν αριστερό. Τη Βούλτεψη την προπηλάκισαν όχι αναρχικοί, όχι αντεξουσιαστές, όχι παλαίμαχοι αντιστασιακοί σαν τον συγχωρεμένο πατέρα της, αλλά τα παιδιά της ανίερης συνουσίας ανάμεσα στη Νέα Δημοκρατία και στη νέα τρομοκρατία.\n«Δολοφονική επίθεση από παρακρατική συμμορία», καταγγέλλει η ίδια, δίχως να φωτογραφίζει με σαφήνεια τον πολιτικό χώρο από τον οποίο αυτοί προερχόταν η συμμορία. Την ίδια ώρα, ο αλαλιασμένος Κυριάκος αρνιόταν πεισματικά να καταδικάσει τις αποτρόπαιες πράξεις των ακροδεξιών κάφρων που προσπαθούσαν να μπουκάρουν στη Βουλή, ενώ οι Σαμαραίοι, οι Αδωναίοι, οι Βοριδαίοι και οι Πλευραίοι εναγκαλίζονταν περιπαθώς με τους φαιοχίτωνες διαδηλωτές. Πάνω απ’ όλα, να πέσει ο Τσίπρας. Και ας πέσει πάνω σε ακροδεξιό σπαθί, δεν μας ενοχλεί.\nΠροεκλογικά, το απίστευτο φιάσκο της Κυριακής ήταν ένα θαυμάσιο δώρο για το γκουβέρνο και ένα οδυνηρό μπούμερανγκ για εκείνους που ασυλλόγιστα έθεσαν το συλλαλητήριο υπό την αιγίδα τους. Ωστόσο, ο καγχασμός είναι λάθος σάουντρακ για αυτή την ιλαροτραγωδία. Είναι προτιμότερο να κρατήσουμε στα αυτιά μας τις ύβρεις με τις οποίες περιέλουσαν οι «οργισμένοι» ταραχοποιοί τη Σοφία Βούλτεψη, μήπως και καταλάβουμε πού λοξέψαμε για να φτάσουμε ως εδώ.\nΕάν σας φαίνονται αδιάφορα και συγγνωστά όλα όσα συνέβησαν προχθές, τα συλλυπητήρια ή μάλλον τα… συλλαλητήριά μου! Την ημέρα μνήμης του Μάρτιν Λούθερ Κινγκ, που γιορτάζεται με την πρέπουσα ευλάβεια ακόμα και στην Αμερική του Τραμπ, η γενέτειρα της Δημοκρατίας την υποδέχθηκε με χημικά στην ατμόσφαιρα και με παρακρατικούς φασίστες στα πεζοδρόμια.


Στο βήμα της πρώτης συνεδρίασης της Οργανωτικής Επιτροπής Συνεδρίου\nΗ επικεφαλής του Κινήματος Αλλαγής Φώφη Γεννηματά από το βήμα της πρώτης συνεδρίασης της Οργανωτικής Επιτροπής Συνεδρίου τόνισε ότι «η νέα εποχή για τη χώρα περνά μέσα από τη στρατηγική ήττα του ΣΥΡΙΖΑ. Περνά από την ήττα όλων των πολιτικών που οδηγούν στην συντηρητική οπισθοδρόμηση καθώς και την παλινόρθωση της Δεξιάς». Και για να γίνει πιο σαφής ανέφερε ότι «η νέα εποχή για τη χώρα περνά μέσα από την στρατηγική ήττα του ΣΥΡΙΖΑ. Περνά από την ήττα όλων των πολιτικών που οδηγούν στη συντηρητική οπισθοδρόμηση, καθώς και την παλινόρθωση της Δεξιάς.\nΑνοιχτή συζήτηση στην Αθήνα για τις προοδευτικές πολιτικές συγκλίσεις σε Ελλάδα και Ευρώπη....\nΤερματίζονται οι έρευνες για το αεροσκάφος που δε βρέθηκε ποτέ....\nΝέα Δημοκρατία : Η χώρα κυβερνάται από ασόβαρους ανθρώπους\nΠερισσότερα σε αυτή την κατηγορία: « Ολοκληρώθηκε η σύσκεψη υπό τον Πρωθυπουργό για το κλείσιμο της τρίτης αξιολόγησης Μάθιου Νίμιτς: Υπάρχει μία θετική δυναμική των συνομιλιών »\nΑλ. Τσίπρας: Τον Αύγουστο του 2018 τα μνημόνια αποτελούν οριστικά παρελθόν για...\nWritten by lifespeed.gr\tCreated on 23 Μαΐου 2018


Κάνετε σωστή προετοιμασία για την Τσικνοπέμπτη - neadrasis.gr\nΤσικνοπέμπτη είναι αύριο, με τους εμπόρους και τους καταναλωτές να προετοιμάζονται για την εξόρμηση στα κρεοπωλεία.\n«Η κίνηση είναι υποτονική για την ώρα, καθαρά λόγω των προγνώσεων της ΕΜΥ. Καθώς αν πράγματι βρέξει δεν θα μπορεί ο καθένας να ανάψει τη “φουφού” του.\nΣε ό,τι αφορά τις τιμές της φετινής Τσικνοπέμπτης, είναι συγκρατημένες, σχεδόν στα περυσινά επίπεδα, με μια απόκλιση περί το 10% προς τα πάνω για συγκεκριμένα προϊόντα. Η αύξηση αυτή οφείλεται στην αφρικανική πανώλη που “έσπρωξε” τις τιμές των χοιρινών προς τα πάνω. Οι κρεοπώλες απορρόφησαν σχεδόν το 50% της αύξησης.\nΟι καταναλωτές πρέπει να είναι ιδιαίτερα προσεκτικοί, ειδικά την Τσικνοπέμπτη. Ο κόσμος πρέπει να εξετάσει προσεκτικά από πού θα ψωνίσει την Τσικνοπέμπτη, και όχι μόνο. Ολοι πρέπει να γνωρίζουν ότι κανείς δεν κάνει εμπόριο για να χάσει. Αρα σε ό,τι τιμή κι αν πουλάει ο καθένας, ακόμα και μισό ευρώ, το κάνει για να κερδίσει. Τι σημαίνει αυτό; Πως ό,τι πληρώσεις παίρνεις. Η ποιότητα του κάθε προϊόντος αντανακλάται στην τιμή του. Γι’ αυτό και εμείς προτείνουμε το κρεοπωλείο της γειτονιάς για την Τσικνοπέμπτη και για κάθε μέρα.\nΠαρά τις φανταχτερές, μοντέρνες, συνταγές που προτείνονται για την Τσικνοπέμπτη, οι περισσότεροι καταναλωτές επιμένουν… παραδοσιακά. Τα πιο δημοφιλή προϊόντα για την Τσικνοπέμπτη είναι τα εξής:


Ανδρεόπουλος, Ζήσης: «Δύσκολο να βρούμε ρυθμό, αξίζουμε να είμαστε στον τελικό»\nΔιαβάστε τι δήλωσαν ο ακραίος του Παναθηναϊκού Χαράλαμπος Ανδρεόπουλος και το λίμπερο Δημήτρης Ζήσης μετά τη νίκη επί του Π.Α.Ο.Κ. στον δεύτερο ημιτελικό της Volley League.\nΔημήτρης Ανδρεόπουλος: «Η διαφορά με το πρώτο παιχνίδι ήταν τα λάθη»\nΗ δήλωση του Δημήτρη Ανδρεόπουλου μετά τη νίκη του Παναθηναϊκού επί του Π.Α.Ο.Κ. στον δεύτερο ημιτελικό της Volley League.\nΜονόδρομος η νίκη για τον Παναθηναϊκό, για νέο «διπλό» πρόκρισης ο ΠΑΟΚ\nτo δεύτερο ραντεβού στη σάλα του Ο.Α.Κ.Α. για την ημιτελική φάση των πλέι οφ του πρωταθλήματος Volley League θα δώσουν ο Παναθηναϊκός και ο Π.Α.Ο.Κ. την Παρασκευή 3 Ιουλίου (19.00, ERT SPORTS HD).\nΠανταλέων: «Πάμε την Παρασκευή για να ισοφαρίσουμε τη σειρά»\nΟ αρχηγός του Παναθηναϊκού Σωτήρης Πανταλέων δήλωσε για την ανατροπή από τον ΠΑΟΚ:\nΑνδρεόπουλος: «Αποπροσανατολιστήκαμε μετά το δεύτερο σετ»\nΦανερά απογοητευμένος από την ήττα ο προπονητής του Παναθηναϊκού Δημήτρης Ανδρεόπουλος τόνισε:


Κίνδυνος πυρκαγιάς - Σε ποιες περιοχές χρειάζεται προσοχή\nΤελ. ενημ.: 10.07.2017, 08:36\nΣτον ανακριτή απολογήθηκε χθες 60χρονος επιχειρηματίας\nΣτον ανακριτή της Κέρκυρας απολογήθηκε χθες 60χρονος επιχειρηματίας από το Βόλο ο οποίος συνελήφθη να ασελγεί σε βάρος 15χρονης, εν γνώσει, μάλιστα, της μητέρας της.\nΣυνελήφθη ζευγάρι στην Κέρκυρα για ερωτικό τρίο με 13χρονο αγόρι\nΗ υπόθεση αποκαλύφθηκε και έφθασε στη δικαιοσύνη χάρη στην παρατηρητικότητα υπαλλήλων ξενοδοχείου της Μέσης Κέρκυρας, οι οποίοι άκουσαν περίεργους θορύβους και συζητήσεις από το δωμάτιο στο οποίο διέμενε ο 60χρονος με το κορίτσι, το οποίο είχε εμφανίσει ως κόρη του. Οι υπάλληλοι του ξενοδοχείου ενημέρωσαν την αστυνομία και αστυνομικοί της υποδιεύθυνσης Ασφαλείας παρενέβησαν άμεσα και προχώρησαν στη σύλληψη του 60χρονου επιχειρηματία.\nΑκολούθως ενημέρωσαν τους συναδέλφους τους στο Βόλο, οι οποίοι προχώρησαν στη σύλληψη της μητέρας του κοριτσιού με την κατηγορία της παραμέλησης εποπτείας ανηλίκου. Σύμφωνα με πληροφορίες, ο παιδόφιλος επιχειρηματίας ασελγούσε σε βάρος του κοριτσιού τα τελευταία δύο χρόνια, ενώ κατά το παρελθόν φέρεται να είχε αντίστοιχη «σχέση» με την δεκαοκτάχρονη, σήμερα, αδελφή της 15χρονης.\nΤα δύο κορίτσια προέρχονται από πολύ φτωχή οικογένεια. Η μητέρα μετά τη σύλληψή της στο Βόλο μετήχθη στην Κέρκυρα προκειμένου να οδηγηθεί στον εισαγγελέα.


Euroleague, Ολυμπιακός-Φενερμπαχτσέ 87-96: Πικρή ήττα στην ιστορική βραδιά του Σπανούλη – THE PAPER\nEuroleague, Ολυμπιακός-Φενερμπαχτσέ 87-96: Πικρή ήττα στην ιστορική βραδιά του Σπανούλη\nΗ τουρκική ομάδα πήρε τη νίκη στο ΣΕΦ επικρατώντας του Ολυμπιακού με 87-96.\nΜπορεί η Φενέρμπαχτσε να έπαιξε χωρίς σέντερ, αλλά το small ball περιλάμβανε πολλά τρίποντα απέναντι σε μία τραγική άμυνα των παικτών του Κεμζούρα ενώ και στην επίθεση οι Πειραιώτες δεν έκαναν τίποτα το σπουδαίο με εξαίρεση κάποιες εκλάμψεις των Σπανούλη, Μιλουτίνοφ.\nΟ Ολυμπιακός ξεκίνησε πολύ καλύτερα την αναμέτρηση και με τους Σπανούλη, Πρίντεζη και Παπανικολάου να πρωταγωνιστούν βρέθηκε μπροστά με 15-10 (6’).\nΗ Φενέρμπαχτσε λόγω των σημαντικών απουσιών στη θέση του σέντερ (δεν ήταν διαθέσιμοι Βέσελι, Ντουβερίογλου, Λοβέρν) έπαιξε με πολύ χαμηλό σχήμα κάτι που τον βοήθησε να αντιδράσει.\nΧάρη σε καλάθι του Σλούκα από τη μία μπασκέτα στην άλλη προσπέρασε με 20-22 στο τέλος της πρώτης περιόδου.\nΗ τουρκική ομάδα είχε βρει ρυθμό και με ευστοχία πίσω από τα 6.75 (Μαχμούτογλου, Ντατόμε, Σλούκας) και έτσι προσπέρασε με 9 πόντους (26-35, 15’).\nΣπανούλης με Ριντ συνεργάστηκαν σε συνεχόμενες φάσεις και μαζί με ένα καλάθι του Ρούμπιτ, οι «ερυθρόλευκοι» πλησίασαν σε 34-38 (17’).\nΟι φιλοξενούμενοι όμως σούταραν ανενόχλητοι και φυσικά ευστοχούσαν με τη διαφορά να ανεβαίνει αμέσως στο +13 (37-50, 19’).\nΘα περίμενε κανείς ο Ολυμπιακός να ξεκινήσει πεισμωμένα το τρίτο δεκάλεπτο, αλλά αυτό ανήκει σε εικόνες του παρελθόντος.\nΗ εικόνα δεν άλλαξε το παραμικρό και με τρίποντο του Ντατόμε το σκορ έγινε 42-61 (23’). Οι Πειραιώτες προσπάθησαν κάπως στην άμυνα και έτσι βρήκαν τρόπο να μειώσουν σε 52-63 (26’), αλλά δεν έμειναν εκεί.\nΜε πρωταγωνιστές τους Πρίντεζη και Τσέρι το μετέτρεψαν σε 61-65 (29’) βάζοντας «φωτιά» στην εξέδρα. Ο Πολ όμως με τέσσερις κακές αποφάσεις σε 60 δευτερόλεπτα (λάθος πάσα, αχρείαστο φάουλ και βολές, βιαστικό τρίποντο και τεχνική ποινή για φλόπινγκ) έδωσε βοήθεια στη Φενέρ (61-74, 30’).\nΟι φιλοξενούμενοι διατήρησαν την ευστοχία τους, το σωστό πλάνο τακτικής και με δύο τρίποντα του Βέστερμαν βρέθηκαν ξανά στο +18 (66-84, 34’).\nΣτη συνέχεια το ματς είχε διαδικαστικό χαρακτήρα με όλους να περιμένουν το ρεκόρ του Βασίλη Σπανούλη.\nΟ αρχηγός του Ολυμπιακού 2.53 με τρίποντο έγραψε ιστορία ξεπερνώντας τον Ναβάρο κι έγινε ο πρώτος σκόρερ στην ιστορία της Euroleague.\nΟ Ολυμπιακός στο τέλος πίεσε, αλλά δεν κατάφερε κάτι σημαντικό.\nΝΙΚΗΣΕ ΓΙΑΤΙ: Ο Ολυμπιακός δεν έπαιξε δείγμα άμυνας και η Φενέρ βρήκε πολλούς εύκολους πόντους έχοντας εξαιρετικά ποσοστά (55.2%τρ., 50%δ.), πήρε 11 επιθετικά ριμπάουντ και έδωσε 20 ασίστ.\nΕΚΑΝΕ ΤΗ ΔΙΑΦΟΡΑ: Ο Νάντο ΝτεΚολό τελείωσε με 32 πόντους (5/6β., 6/9δ., 5/8τρ.), 2 ριμπάουντ, 3 ασίστ, 2 κλεψίματα και 2 λάθη.\nΠΕΡΑΣΕ ΚΑΙ ΔΕΝ ΑΚΟΥΜΠΗΣΕ: Ο Κεστούτις Κεμζούρα δεν βοήθησε στο παραμικρό τους παίκτες του.\nΑΦΑΝΗΣ ΗΡΩΑΣ: Ο Σλούκας βοήθησε πάρα πολύ με 14 πόντους, 9 ασίστ και 4 ριμπάουντ. Πολύ καλός και ο Ντατόμε με 15 πόντους.\nΣΗΜΕΙΟ – ΚΛΕΙΔΙ: Ο Ολυμπιακός το 42-61 το μετέτρεψε σε 61-65, αλλά ο Πολ τα έκανε όλα λάθος σε διάστημα ενός λεπτού και η Φενέρ με 9-0 σερί βρέθηκε στο +13 στο τέλος της τρίτης περιόδου.\nΤΙ ΠΕΤΑΝΕ: Ο Ολυμπιακός την τραγική του άμυνα, η Φενέρ τίποτα απολύτως.\nΗ ΦΑΣΗ ΤΟΥ ΑΓΩΝΑ: Το καλάθι του Σλούκα από τη μία πλευρά του γηπέδου στην άλλη.\nΕπίσης το εντυπωσιακό alley oop ανάποδο κάρφωμα του Ριντ από πάσα του Σπανούλη.\nΤα δεκάλεπτα: 20-22, 40-52, 61-74, 87-96.\nΤα αποτελέσματα και το υπόλοιπο πρόγραμμα της 17ης αγωνιστικής:\nΕρυθρός Αστέρας-Μπάγερν Μονάχου93-63\nΖαλγκίρις Κάουνας-Μακάμπι Τελ Αβίβ 73-68\nΤΣΣΚΑ Μόσχας-Παναθηναϊκός 19:00\nΑναντολού Εφές-Χίμκι 19:30\nΒιλερμπάν-Ρεάλ Μαδρίτης 21:45\nΑρμάνι Μιλάνο-Ζενίτ Αγίας Πετρούπολης 21:45\nΒαλένθια-Άλμπα Βερολίνου 22:00\n2.Αναντολού Εφές 13-3\n4.ΤΣΣΚΑ Μόσχας 11-5\n8.Αρμάνι Μιλάνο 8-8\n10.Ερυθρός Αστέρας 8-9\n1.ΠΑΣΟΚ για «Turkaegean»: Βαθύτατα εκτεθειμένη η κυβέρνηση και η ηγεσία του υπουργείου Ανάπτυξης\n2.Reuters: Ομόλογα από Ελλάδα, Ιταλία, Ισπανία και Πορτογαλία θα αγοράζει η Ε.Κ.Τ – Όλο το σχέδιο\n3.ΝΑΤΟ – Μπάιντεν: Είπα στον Ερντογάν ότι πρέπει να πουλήσουμε F-16 στην Τουρκία, αλλά χρειάζεται έγκριση από το Κογκρέσο\n4.Πέθανε ο Ηλίας Νικολακόπουλος – Έπαθε ανακοπή ενώ κολυμπούσε στη Σύρο\n5.Κορωνοϊός: 15.498 κρούσματα, 13 θάνατοι και 97 διασωληνωμένοι


Έτσι μαγείρευαν τις ΔΗΜΟΣΚΟΠΗΣΕΙΣ οι σύμβουλοι του Μητσοτάκη – Αποκαλυπτικό ΒΙΝΤΕΟ – Δυνατή Ελλάδα\nΈτσι μαγείρευαν τις ΔΗΜΟΣΚΟΠΗΣΕΙΣ οι σύμβουλοι του Μητσοτάκη – Αποκαλυπτικό ΒΙΝΤΕΟ\nGeoAthΔημοσιεύτηκε: 24-09-2020 06:09:49Δημοσιεύτηκε: 7 Μαΐου 2017 20:200\nΖούμε στην εποχή της πλήρους απαξίωσης των δημοσκοπήσεων. Όχι μόνο στην Ελλάδα, αλλά και στο εξωτερικό. Πολλά τα παραδείγματα και γνωστά. Στην Ελλάδα, δε, οι δημοσκόποι έχουν κυριολεκτικά διασυρθεί σε όλες τις τελευταίες εκλογικές αναμετρήσεις. Τι να πρωτοθυμηθεί κανείς; Τις εκλογές του 2015, όταν έφτασαν να δείχνουν ότι η ΝΔ προηγείται για να ηττηθεί τελικά με 7 μονάδες διαφορά; Ή στο δημοψήφισμα που ήθελαν να πείσουν την κοινή γνώμη ότι το ΝΑΙ προηγείται ή έστω ότι διεξαγόταν “ντέρμπι” για να προκύψει το σαρωτικό αποτέλεσμα 60% υπέρ του ΟΧΙ;\nΘέλετε να πάμε παλαιότερα; Το 2007 όταν τα ΜΜΕ της διαπλοκής έδειχναν τον Ευάγγελο Βενιζέλο να προηγείται του Γιώργου Παπανδρέου αγγίζοντας ποσοστά της τάξης του 72% για να αναδειχθεί τελικά ο Γιώργος Παπανδρέου πρόεδρος ή στην εσωκομματική μάχη που διεξήχθη το 2009 στη Νέα Δημοκρατία για την ηγεσία.\nΤότε δεν ήταν που ο σημερινός στενός σύμβουλος και συνεργάτης του Κυριάκου Μητσοτάκη, Τάκης Θεοδωρικάκος, της GPO εμφάνιζε την Ντόρα Μπακογιάννη να προηγείται με συντριπτικά ποσοστά έναντι του Αντώνη Σαμαρά; Τελικά η νίκη του Αντώνη Σαμαρά υπήρξε άνετη. Έτσι και σήμερα το επιτελείο του Κυριάκου Μητσοτάκη θέλει να πείσει για τη συντριπτική υπεροχή του κόμματος της αξιωματικής αντιπολίτευσης. Έχουν άγχος για την αυτοδυναμία, την οποία αν δεν την κερδίσουν ο γιος του αποστάτη δεν θα γίνει ποτέ πρωθυπουργός. Λέτε να μαγειρεύουν και σήμερα δημοσκοπήσεις, όπως έκαναν τότε;\nΠριν απαντήσετε δείτε το αποκαλυπτικό ΒΙΝΤΕΟ που ακολουθεί.


24 trivia για το 24 - Lestel\n24 trivia για το 24\nΦτιάχνεις καφέ. Ανοίγεις τον υπολογιστή. Μπαίνεις στο Fox και βρίσκεις το επεισόδιο. Πατάς το play κ\nΦτιάχνεις καφέ. Ανοίγεις τον υπολογιστή. Μπαίνεις στο Fox και βρίσκεις το επεισόδιο. Πατάς το play και η φωνή του Kiefer Sutherland σε ενημερώνει πως "The following takes place between 11:06 a.m. and 12:00 p.m." και στο καπάκι "Events take place in real time".\nΩ! Jack Bauer μας έλειψες τόσο! Ήσουν ο πρώτος ήρωας – οκ, οκ αντιήρωας – που ξεκίνησε το κόλλημα μας με τις σειρές, στις αρχές των ‘00s. Ήσουν αποφασιστικός, σκληροτράχηλος, χτυπημένος από τη μοίρα αλλά επίμονος. Ό,τι χρειαζόταν για τον Δυτικό κόσμο μετά το χτύπημα της 9/11 για να αισθανθεί ασφάλεια." Όσο υπάρχει o Jack Bauer εκεί έξω δεν φοβάμαι τίποτα"... το concept. Προς το τέλος έγινες λιγάκι γραφικός αλλά τι να κάνεις και εσύ. Ο κόσμος είχε αρχίσει να αλλάζει ενώ εσύ έμενες στάσιμος στις αντιλήψεις σου.\nΣτο Live Another Day ο Jack μετά από τέσσερα χρόνια που κρύβεται από διάφορους, έχει επιτέλους αναθεωρήσει κάποια πράγματα. Όμως πριν δείτε το υπέροχο διπλό ξεκίνημα, ας θυμηθούμε πως φτάσαμε έως εδώ.\n1. Η χειρότερη ώρα είναι πάντα μεταξύ 7-8 το πρωί. Σε γενικές γραμμές είναι η ώρα που οι τρομοκράτες «το ρίχνουν έξω», ανατινάζοντας μετρό, λεωφορεία, εμπορικά κέντρα. Είναι μη σου τύχει ρε παιδί μου αυτή η ώρα.\n2. Αποδεικνύεται όμως πως τα περισσότερα θύματα καταλήγουν ώρες μετά στα νοσοκομεία. Διότι μπορεί όλα να σκάνε το πρωί, αλλά οι περισσότεροι νεκροί είναι μεταξύ 10-11 το βράδυ.\n3. Το 24 είναι η μακροβιότερη σειρά αυτής της θεματολογίας. Ξεπέρασε και το Mission: Impossible και το Avengers.\n4. Ο Jack Bauer έχει σκοτώσει συνολικά 266 ανθρώπους αυτές τις οκτώ μέρες (ή σεζόν). Η 6η μέρα ήταν η πιο «φορτωμένη» του, σκοτώνοντας 50 «κακούς», τους περισσότερους μεταξύ 5-6 το πρωί.\n5. Έχει σκοτώσει μόλις τέσσερις γυναίκες. Λιγότερο από το 2% των θυμάτων του. Παρακαλούμε να κατηγορηθεί και για sexism τούδε και στο εξής.\n6. Οι σεζόν με ζυγό αριθμό έχουν περισσότερα θύματα από αυτές με μονό αριθμό.\n7. Μπορεί να ακουστεί απίστευτο αλλά αρχικά η σειρά 24 επρόκειτο να είναι μια ρομαντική κωμωδία, η οποία θα έδειχνε 24 ώρες στη μέρα ενός γάμου.\n8. Από τους 17 χαρακτήρες που είχε ο πιλότος του 24 μόνο έξι παραμένουν ζωντανοί. Οι Jack, Kim, Tony, Mandy, Rick και Patty.\n9. Αντίστοιχος είναι και ο αριθμός των κακών που έχουν με τον ένα ή τον άλλο τρόπο καταφέρει να μπουν στη CTU.\n10. Ο κωδικός του email της Kim στη Day 1 είναι LIFESUCKS.\n11. Έχουμε δει τον Jack να κάνει πολλά και να καταφέρνει ακόμα περισσότερα. Δεν τον έχουμε δει ποτέ όμως να τρώει, πίνει, πηγαίνει στη τουαλέτα.\n12. Ο Sutherland αγαπά το αλκοόλ. Όταν λοιπόν έμαθε πως ένας φοιτητής χρησιμοποιούσε το 24 σαν παιχνίδι και κάθε φορά που ο Jack έλεγε «Damn it!» αυτός έπινε ένα σφηνάκι, άλλαξε το σενάριο ενός επεισοδίου και είπε την εν λόγο φράση 14 φορές μέσα σε μια ώρα.\n13. Μια μέρα στη ζωή του Jack Bauer παίρνει 10 και κάτι μήνες γυρισμάτων.\n14. Στα γυρίσματα κάθε ηθοποιός ανά 5 μέρες κουρεύεται ώστε να φαίνεται πως βρίσκονται στο ίδιο 24ωρο.\n15. Ο Sutherland έχει προταθεί 7 φορές για βραβείο Emmy για τον ίδιο ρόλο. Αριθμός ρεκόρ. Επίσης το 24 είναι το μόνο show του Fox που έχει κερδίσει Emmy για Best Drama.\n16. H Sarah Clarke πέρασε από οντισιόν την ημέρα που ξεκινούσαν τα γυρίσματα. Οπότε ενσάρκωσε τον ρόλο της Nina Myers σε όλη την πρώτη σεζόν φορώντας τα ρούχα με τα οποία πήγε στην οντισιόν.\n17. Από το σενάριο του 24 έχουν περάσει 9 διαφορετικοί Πρόεδροι των ΗΠΑ.\n18. Την Kim, κόρη του Jack την έχουν απαγάγει έως τώρα 8 φορές. Δεν το ‘χει η έρμη.\n19. Το σιωπηλό ρολόι που πέφτει πάντα μετά από ένα σημαντικό θάνατο, έχει χρησιμοποιηθεί 11 φορές.\n20. Το ρολόι που χρησιμοποιήθηκε ήταν επίτηδες 12 ωρών αντί 24 ώστε να μην μπερδευτούν οι θεατές.\n21. Ο Jack έχει φιλήσει πέντε χαρακτήρες. Από αυτούς μόνο μια, η Audrey, κατάφερε να επιζήσει περισσότερο από 18 ώρες.\n22. Αν και η Counter Terrorist Unit δεν υπάρχει στην πραγματικότητα, η CTU αναφέρθηκε μετά και σε άλλα show.\n23. Στο 24 έχουν εμφανιστεί επτά διαφορετικά έθνη: ΗΠΑ, Κίνα, Ρωσσία, Μαλαισία, Μεξικό, Νότια Κορέα, Σανγκάλα, Καμιστάν.\n24. Το τελευταίο ρολόι της 8ης μέρας ήταν το μόνο ρολόι σε όλες τις σεζόν που μέτρησε από τα 3 δευτερόλεπτα έως και το 0.\nΤελευταία τροποποίηση στιςΤρίτη, 06 Μάιος 2014 11:00\nΠερισσότερα σε αυτή την κατηγορία: « Μυρτώ Κάζη- Άργησα αλλά ξεκίνησα μόλις το Game of Thrones 15 ατάκες των Friends που... "έγραψαν" »


Άνοιξαν οι πέντε σταθμοί του Μετρό που είχαν κλείσει στο κέντρο της Αθήνας | ΥΔΡΟΓΕΙΟΣ 106,9 FM\nΑποκαταστάθηκε και η κυκλοφορία του Τραμ\nΑνοιχτοί είναι πλέον οι πέντε σταθμοί του μετρό που είχαν κλείσε με εντολή της ΕΛΑΣ.\nΠρόκειται για τους σταθμούς Σύνταγμα, Ομόνοια, Πανεπιστήμιο, Ακρόπολη και Συγγρού Φιξ.\nΕπιπλέον, αποκαταστάθηκε σε ολόκληρο το δίκτυο η κυκλοφορία των δρομολογίων του Τραμ.\nΠροηγούμενο Προηγούμενο Survivor Spoiler 4/3: Σοκ! Φεύγει ο Τζέιμς μετά την επίθεση του Κατσούλη; (vid)\nΕπόμενο Επόμενο Δόξας: «Επιστρέφει» δημοσιοποιώντας δικόγραφα από τον «πόλεμο» με την πρώην σύζυγό του


Από Κώστας Σάμαρας 21 Σεπτεμβρίου 2018, 01:00 1.7k Views 0 Comments\n1. Κυβέλη Θεοχάρη\nΠρωτοεμφανίστηκε με το θίασο της Κατερίνας (1954) στο έργο Ταξίδι αναψυχής. Το 1956 συνεργάστηκε με το θίασο Ηλιόπουλου-Φωτόπουλου, όπου και εμφανίστηκε στην κωμωδία του Αλέκου Σακελλάριου “Ο φίλος μου ο Λευτεράκης” και στο έργο “Μια τσουκνίδα στις βιολέτες”. Ακολουθεί η συνεργασία της με το θίασο του Βασίλη Λογοθετίδη και πολλές ακόμα μεγάλες συνεργασίες.\nΤο καλοκαίρι του 2014, και σε ηλικία 90 ετών, επιστρέφει έπειτα από δεκαετίες στον κινηματογράφο, πρωταγωνιστώντας στην ταινία docufiction του Alessandro Spiliotopulos “Οι κόρες του Χάους”, μία συμπαραγωγή του Ινστιτούτου Κυβέλη και της Tetrafillon Films\nΚαλλιτέχνης με πλούσια παρουσία στον ελληνικό κινηματογράφο και το θέατρο. Οι νεότεροι ίσως τον θυμούνται από την εμφάνισή του στην επιτυχημένη ελληνική κωμική σειρά «Στο Πάρα Πέντε».\nΟ Βασίλης Τσάγκλος δίδαξε, σκηνοθέτησε και έβαλε το θεμέλιο λίθο στην σύσταση του ως νομικό πρόσωπο, παραμένοντας ως το τέλος της ζωής του συμπαραστάτης σε κάθε θεατρική απόπειρα της ομάδας. Προς τιμήν του, το θερινό θέατρο του Δημοτικού Θεάτρου φέρει την επωνυμία «ΒΑΣΙΛΗΣ ΤΣΑΓΚΛΟΣ».\n3. Θέμης Μάνεσης\n4. Δημήτρης Γούσης\nΕίχε εμφανιστεί σε αρκετές σειρές ενώ οι περισσότεροι των θυμούνται από το «Άγγιγμα Ψυχής».\nΟ ηθοποιός ήταν απόφοιτος της δραματικής σχολής του Εθνικού Θεάτρου, είχε λάβει μέρος σε πολλές παραστάσεις με προεξάρχουσα τις «Εκκλησιάζουσες» το 1996 σε σκηνοθεσία Ανδρέα Βουτσινά. Επίσης είχε πάρει μέρος σε πολλές τηλεοπτικές σειρές όπως «Αγγιγμα ψυχής», »Ψίθυροι καρδιάς», «Ο θάνατος του Τιμόθεου Κώνστα» κ.α..Είχε πάρει μέρος επίσης σε πολλές μεταγλωτίσεις παιδικών σειρών της ΕΡΤ., όπως επίσης σε παραγωγές της ΕΡΤ για το ραδιόφωνο στα έργα του Σαίξπηρ «Τρικυμία», «Βασιλιάς Ληρ», «Ιουλιος Καισαρ» κ.ά.\n5. Ευαγγελία Σαμιωτάκη\nΗ Ευαγγελία ολοκλήρωσε την υποχρεωτική εκπαίδευση της στην Θήβα και στη συνέχεια φοίτησε στην Δραματική Σχολή του Εθνικού Θεάτρου. Η πρώτη της θεατρική εμφάνιση έγινε το 1955 στον Ερωτόκριτο του Νίκου Χατζίσκου. Μετά την αποφοίτηση της έπαιζε για 17 συναπτά έτη ρόλους από αττικές κωμωδίες, κυρίως του Αριστοφάνη στην Επίδαυρο. Αποτέλεσε μάλιστα αγαπημένη ηθοποιό του Αλέξη Σολωμού στο ρόλο της Λαμπιτούς στο έργο Λυσιστράτη\nΓεννήθηκε στο Βέλο Κορινθίας όπου έζησε τα παιδικά του χρόνια μέχρι την ηλικία των 11 ετών όταν η οικογένειά του μετακόμισε στο Αιγάλεω. Αδελφός του είναι ο επίσης ηθοποιός Γιάννης Ρώτας.\n7. Μαίρη Τσώνη\nΗ Τσώνη ήταν γνωστή από τη συμμετοχή της στον πολυβραβευμένο «Κυνόδοντα» του Γιώργου Λάνθιμου, όπου υποδυόταν τη μικρή αδελφή της οικογένειας.\nΑρχικά, ωστόσο, είχε γίνει γνωστή ως τραγουδίστρια και μέλος του αγαπημένου αθηναϊκού συγκροτήματος «Mary and the boy», ως μουσικό έτερο ήμισυ του Αλέξανδρο Βούλγαρη.\nΕκτός από τον «Κυνόδοντα», είχε συμμετάσχει στις ταινίες «Το Κακό» και «Το Κακό στην Εποχή των Ηρώων» του Γιώργου Νούσια, το «Artherapy» του Νίκου Περάκη και τα «Οπωροφόρα της Αθήνας» του Νίκου Παναγιωτόπουλου. Επίσης, είχε πάρει μέρος σε θεατρικές παραστάσεις των Μ. Μαρμαρινού και Κ. Τσιούκα.\n8. Καίτη Παπανίκα – 12/06/2017\nΣε όλη τη σταδιοδρομία της έλαβε μέρος σε περισσότερες απο 50 ταινίες, δράματα, κωμωδίες και περιπέτειες. Είχε τιμηθεί με το κρατικό βραβείο Α’ Γυναικείου ρόλου το 1990 για την ερμηνεία της στην ταινία Άντε γειά του Γ. Τσεμπερόπουλου, ενώ είχε παίξει και σε αρκετές τηλεοπτικές σειρές. Η ηθοποιός, η οποία ξεχωρίζει για το ήθος της, την καλοσύνη και τις προοδευτικές ιδέες της, πήρε την απόφαση να προσφέρει τον μισθό της σε άπορες οικογένειες. Ο προβληματισμός για τα κοινά την οδήγησε στη θέση της δημοτικής συμβούλου στη Νέα Φιλαδέλφεια. Ως αντιπρόεδρος στον τομέα του Πολιτισμού και του Αθλητισμού, έριξε στο τραπέζι μια ρηξικέλευθη πρόταση: να δίνει τον μισθό της από το δημοτικό συμβούλιο (600 ευρώ) σε οικογένειες που έχουν πραγματική ανάγκη από χρήματα για να επιβιώσουν.\n9. Γιάννης Φακής – 14/06/2017\nΟλοκληρώνοντας τις σπουδές του στη Δραματική Σχολή του Θεάτρου Τέχνης υπό τον Κάρολο Κουν το 1969, έλαβε ρόλους σε θεατρικές, τηλεοπτικές και κινηματογραφικές παραγωγές, μεταξύ των οποίων η παράσταση «Ευριπίδου Τρωάδες» (1977) του Γιάννη Τσαρούχη, η “Γαλήνη” (1976) των Ηλία Βενέζη και Κώστα Λυχναρά, το «1922» (1978) του Νίκου Κούνδουρου, το “Άλμα Λίμπρε”(2001) του Νίκου Κουτελιδάκη, οι «Νύφες» (2004) του Παντελή Βούλγαρη και «Η Άλλη Θάλασσα» (2012, μη ολοκληρωμένη) του Θεόδωρου Αγγελόπουλου, η οποία αποτέλεσε και την τελευταία του ερμηνεία.\n10. Πέτρος Αλατζάς – 10/08/2017\n11. Ζωή Λάσκαρη – 18/08/2017\nΉταν μια από τις διασημότερες σταρ του παλιού ελληνικού κινηματογράφου, που ξεκίνησε την καριέρα της κερδίζοντας τον τίτλο της «Σταρ Ελλάς», το 1959. Το πραγματικό της όνομα είναι Ζωή Κουρούκλη.\nΓεννημένη στη Θεσσαλονίκη στις 12 Δεκεμβρίου του 1940. Στα τέλη της δεκαετίας του ’60 θεωρείται –μαζί με την Αλίκη Βουγιουκλάκη και την Τζένη Καρέζη– μια από τις εμπορικότερες σταρ του ελληνικού κινηματογράφου.\n12. Τάκης Εμμανουήλ – 26/08/2017


Thes - Χωριάτικη σαλάτα: Το ελληνικό superfood!\nTags: ΣΑΛΑΤΑ | ΤΡΟΦΕΣ\nΠοιος δεν αγαπάει τη χωριάτικη σαλάτα και ποιος δεν την απολαμβάνει, τόσο για την υπέροχη γεύση της όσο και για τα πλούσια διατροφικά της οφέλη.\nΗ χωριάτικη σαλάτα σίγουρα δεν λείπει από κανένα ελληνικό τραπέζι καθώς αποτελεί must επιλογή για τα γεύματά μας. Γνωρίζουμε όμως πως αυτού του είδους η σαλάτα είναι από μόνη της ένα superfood;\nΤα χαμηλά λιπαρά, η υψηλή διατροφική της αξία και το γεγονός ότι μπορεί, μαζί με λίγο ψωμί, να αποτελέσει ένα χορταστικό, εύγευστο και κυρίως πλήρες γεύμα (περιέχει πρωτεΐνες, υδατάνθρακες, φυτικές ίνες) την κατατάσσουν στις πρώτες επιλογές μας.\nΤι περιέχει μία χωριάτικη σαλάτα και τι μας προσφέρει;\nΣυμβουλή: Οταν αγοράζετε πιπεριές, δώστε προσοχή στο δέρμα τους: πρέπει να είναι λείο και να έχει ομοιόμορφο χρώμα.\nΚρεμμύδι: Ενα μέτριο κρεμμύδι δίνει 60 θερμίδες, ανήκει – όπως και το σκόρδο – στα λαχανικά που είναι γνωστά κυρίως για την αντισηπτική τους δράση, ενώ διάφορες μελέτες τα τελευταία χρόνια αναφέρονται και στην προστασία που είναι πιθανό να προσφέρει στον οργανισμό μας από τον καρκίνο.\nΑγγούρι: Ενα μέτριο αγγούρι δίνει 32 θερμίδες. Οταν διαλέγεται αγγούρια για τη σαλάτα προτιμήστε αυτά που είναι σκληρά στην υφή. Μπορούν να διατηρηθούν χωρίς πρόβλημα στο ψυγείο για 2 εβδομάδες.


23 – «H τέχνη είναι δουλειά της µεγαλοφυΐας, αν δεν την έχεις, δεν αξίζει τον κόπο…» | Ράκος "Lumpen" Κουρελάριος\nΑρχική > Αυτοέκφραση\t> 23 – «H τέχνη είναι δουλειά της µεγαλοφυΐας, αν δεν την έχεις, δεν αξίζει τον κόπο…»\n23 – «H τέχνη είναι δουλειά της µεγαλοφυΐας, αν δεν την έχεις, δεν αξίζει τον κόπο…»\n… έλεγε ο Καντ.\nΘυμάστε πότε τον είχα αναφέρει εδώ μέσα για «πρώτη» και «τελευταία» φορά; Σας το θυμίζω: στο ποστάκι Η μετά θάνατον ζωή του εμπορεύματος. Και για όσους βαδίζουν εδώ μέσα «απρόσεκτα» -και πολύ καλά κάνουν, αυτό είναι το ιντερνέτι, αυτή είναι η ζωή- τούς θυμίζω, επίσης, ότι αυτό ήταν το πρώτο-πρώτο ποστάκι που έγραψα [Μεγάλη Τετάρτη!] ως «αναβαθμισθείς – υποβαθμιζόμενος»!\nΟυπς! Ιδού ακόμη ένα «αδιέξοδο Πασκάλ«: πως «αναβαθμίζεται» κανείς «υποβαθμιζόμενος»; Λεκτικά αδιέξοδα…\n«Η μύτη της Κλεοπάτρας», όμως, «είχε πάντα το σωστό μήκος»…\n… είχε πει εκείνος ο άλλος κα-τα-πλη-κτι-κός τύπος, ο Κορνήλιος Καστοριάδης.\nΟ οποίος, βέβαια, μας θύμισε και τη ρήση του Καντ:\n«H τέχνη είναι δουλειά της µεγαλοφυΐας, αν δεν την έχεις, δεν αξίζει τον κόπο…»\n… μιλώντας για τον εαυτό του. Για ποιον Άλλο;\nΚαι πού «τσίμπησα» τον «διάλογο» του Καστοριάδη με τον εαυτό του;\nΜα πού αλλού; Σε ένα εξαιρετικό ιστολόγιο. Και φυσικά στο χθεσινό ποστάκι που αναρτήθηκε εκεί: Μία συζήτηση με τον Κορνήλιο Καστοριάδη.\nΚι αυτό το ιστολόγιο δεν το ανακάλυψα ούτε σήμερα ούτε χθες. Το είχα «ανακαλύψει» πριν από καιρό, «κατά λάθος». Γιατί, τότε, δεν θυμάμαι πότε ακριβώς [δεν έχει καμιά σημασία] η anarxoautonomi του Χαοτικού Ρομαντισμού είχε δεχτεί μια ακατανόητη για μένα [και τότε και σήμερα] «παρεξήγηση» από κάποιον άλλο διαδικτυακό φίλο. Είχα απορήσει τότε… Προς τι αυτή η «παρεξήγηση» κατά της «αναρχοαυτόνομης»; Δεν είχε διαπράξει κανένα απολύτως «έγκλημα» για να δεχθεί μια τέτοια αδικαιολόγητη «παρεξήγηση»… Κι ακόμα έχω την απορία…\nΑλλά, όπως είχε πει κι ο Βανεγκέμ στην Επανάσταση της Καθημερινής Ζωής, «όταν παλεύεις για την επικοινωνία, η παρεξήγηση δεν είναι έγκλημα». Κι η τελευταία φορά που είχα «διαβάσει» το βιβλίο αυτό ήταν πριν από πολλά-πολλά χρόνια… Ό,τι ήταν να «τσιμπήσω» απ’ τον Βανεγκέμ, το είχα ήδη «τσιμπήσει» τότε. Μετά δεν άξιζε τον κόπο να το ξανανοίξω. Γιατί; Γι’ αυτό που έλεγε ο Καντ…\n«Πρώτη» και «τελευταία» φορά που ανέφερα τον Καντ εδώ μέσα;\nΠόσες φορές έχω αναφέρει εδώ μέσα τον Κοζίν Καρατάνι;\nΚαι ο υπότιτλος του βιβλίου του Καρατάνι είναι ο εξής: «Για τον Καντ και τον Μαρξ«.\nΚι εκεί ο Καρατάνι συνδέει τη φράση του Καρλ Μαρξ «το salto mortale του εμπορεύματος» [κα-τα-πλη-κτι-κός τύπος ο Κάρολος!] με μια έννοια του Κίρκεγκωρ. Κα-τα-πλη-κτι-κός τύπος και ο Σαίρεν. [Αφήστε που γεννήθηκε και την ίδια μέρα με τον Κάρολο: 5 Μαΐου. Όχι ότι έχει καμιά σημασία… Αλλά ο συνωμοσιολογούλης εαυτούλης μου -κάπου εδώ μέσα- μόλις μού θύμισε ότι πιθανώς να είχαν γεννηθεί και την ίδια χρονιά. Κι αυτό επίσης δεν έχει καμία απολύτως σημασία.]\nΚα-τα-πλη-κτι-κός τύπος και ο Καρατάνι. Γιατί; Γιατί είναι κι αυτός παιδί της εποχής του. Δηλαδή της εποχής μας! Τι χαρά! Και ποιοι άλλοι είναι παιδιά της εποχής τους; Μα αυτοί που «τσίμπησαν» από τον Καρατάνι, αυτά που ο Καρατάνι «τσίμπησε» από τον Εμμανουήλ και τον Κάρολο και τον Σαίρεν… Δεν χρειάζεται να «μελετήσουμε» τους πάντες. [Όχι ότι δεν παρουσιάζει ενδιαφέρον. Ίσα-ίσα…] Αρκεί – αν θέλουμε να λέμε τα πράγματα απλά, απλούστερα, απλούστατα- να «τσιμπήσουμε» αυτά που έχουν «τσιμπήσει» οι άλλοι. Αν, βέβαια, έχουμε κάνει το homework μας. Κι αν οι άλλοι έχουν κάνει κι αυτοί το homework τους. Τότε ούτε ο δικός τους κόπος ούτε ο δικός μας ήταν μάταιος ή επί ματαίω [Τσουπ! Κι ο «Γιδέμπορος» των Παρισίων].\nΘα τα πούμε όλα αυτά. Σιγά-σιγά. Και απλά. Απλούστερα. Απλούστατα.\nΚαι επιστρέφοντας στην «αρχή», σ’ εκείνο το πρώτο ποστάκι, μετά την «υποβάθμισή» μου [το προσέξατε; σήμερα κατέβηκα κάτω από το 1.0… ;-)], παραμένει ένα μικρό ερώτημα για τα «salto mortale» [βαριέμαι να ψάξω τον πληθυντικό] της «ψευδο-αγίας» Χριστίνας της Εκπληκτικής. Αν δεν κάνω λάθος η Christina Mirabilis [η θαυματατουργή] είναι και δεν είναι αγία [«popular devotion existed and continues, but no formal beatification has taken place». ]\nΓιατί η Καθολική Εκκλησία δεν κήρυξε αγία τη Χριστίνα και επισήμως, ενώ ο gente της την θεωρεί αγία;\nΠρώτον: γιατί ήταν γυναίκα. Δεύτερον: γιατί «έφερε» και το όνομα του κυρίου τους. Τρίτο -και σημαντικότερο: γιατί οι «δούλοι» του «κυρίου» τους, θα έπρεπε να παραδεχθούν ότι η Christina «πέθανε» και «αναστήθηκε» όπως ακριβώς «πέθανε» και «αναστήθηκε» ο κύριός τους. Κι αυτά τα πράγματα δεν λέγονται. Γιατί; Διότι η Christina ήταν ιστορικό πρόσωπο. Ενώ ο κύριός τους ήταν και δεν ήταν ιστορικό πρόσωπο. Κι η Christina είναι και δεν είναι αγία…\nΚι έχοντας πιει χτες το απόγευμα έναν απαράδεκτο [σε ποιότητα και σε τιμή] καφέ-εμπόρευμα, που, κάνοντας το salto mortale του εμπορεύματος, «εξατμίστηκε μόλις ήρθε σε επαφή με το χρήμα» [Βουαγιέ. Κι αυτός κα-τα-πλη-κτι-κός τύπος. Είχε διαβάσει πολύ καλά τον Μαρξ, και τον Βίλχελμ Ράιχ, κι άλλους πολλούς], τι απέμεινε;\nΜα οι καταπληκτικές ώρες που πέρασα με δυο καταπληκτικά τυπάκια. Τι άλλο θέλατε να απομείνει; Ε, τι άλλο; Μόνον η χαρά!\nΚαι, μετά που αποχωριστήκαμε, καθώς έβγαζα εισιτήριο για το μετρό, με πλησίασε νεαρούλης Ρομά:\n«Κύριε, θα μου δώσετε εξήντα λεπτά να πάρω ένα σάντουιτς;»\nΘα του τα έδινα. Ήταν τα ρέστα από το δίευρο που είχα ρίξει στο μασίνι.\nΔεν του τα έδωσα. Γιατί; Διότι αμέσως μετά τα προηγούμενα, προσέθεσε κι ακόμα μια φρασούλα, που ήταν απολύτως λάθος.\nΉταν εξαιρετικός ο νεαρούλης. Έτσι έπρεπε να το κάνει. Ήταν ο σωστός τρόπος.\nΕγώ, όμως, ήμουν ο λάθος άνθρωπος.\n«Δεν θα σου δώσω. Δεν σε λυπάμαι.»\nΓιατί είπα το «δεν σε λυπάμαι»; Γιατί δεν τον λυπήθηκα. Και δεν τον λυπήθηκα γιατί δεν λυπάμαι πια τον εαυτό μου.\nΒλέπετε, εκείνα τα παλιά [τα πολύ παλιά χρόνια], κι αφού είχα τελειώσει την «ανάγνωση» του Βανεγκέμ, μού συνέβαιναν κατά συρροή και κατ’ εξακολούθηση κάποια… εκπληκτικά πράγματα. Και στο ερώτημα «γιατί μου συνέβαιναν», είχα δώσει λάθος απάντηση. Σωστό λάθος, όμως. Το διόρθωσα καναδυό χρόνια μετά, «πέφτοντας» πάνω στον Καστανέντα. Κι από αυτόν «τσίμπησα» ό,τι ήταν να «τσιμπήσω» τότε [σήμερα μπορώ πια να «τσιμπήσω» και τα υπόλοιπα – όσα μπορώ, δεν βιάζομαι, σιγά-σιγά] και μάλιστα πολύ γρήγορα.\nΚι ό,τι είχα «τσιμπήσει» απ’ τον Βανεγκέμ και από τον Καστανέντα, τα είχα καταγράψει τότε σε ένα κείμενο. Αυτό το κείμενο το ξέ-θαψε ένας φίλος [με τη βοήθεια μιας φίλης] (σας ασπάζομαι!) λίγες μέρες πριν την «υποβάθμισή» μου. Συμπτώσεις…\nΚι άμα κανείς δεν λυπάται τον εαυτούλη του, έλεγε ο δον Χουάν, δεν λυπάται και τους άλλους. Τι κάνει; Και πού να ξέρω εγώ; 😉\nΚι αυτή η διαδρομή με το μετρό, δεν ήταν η τελευταία της ημέρας.\nΣυσσωρεύω συμπτώσεις. Διαρκώς.\nΕίτε με τον αφηρημένο τρόπο: εμπόρευμα, χρήμα, αξία, αφηρημένη εργασία.\nΕίτε με τον συγκεκριμένο τρόπο: ανελέητα, γλυκά, υπομονετικά, πολυμήχανα.\nΔιότι εκείνος που πρώτος «τσίμπησε» το «δυαδικό σύστημα» [you know… «μηδέν» και «ένα», μπιτς, μπάιτς, υπολογιστές, ιντερνέτι…] ήταν ένας Ινδός ποιητής, κάτι αιώνες πριν «εμφανιστεί» ο κύριος της αγίας, που είναι και δεν είναι αγία.\nΚάτι έψαχνε με την «προσωδία». Ενδιαφέρον…\nΚαι, μόλις που αρχίζω να σας πείθω…\n24 Μαΐου 2011 στο 1:03 πμ\nΔύο πράγματα είναι χαοτικά, ως γνωστόν: το ένα (για το οποίο είμαι και λιγότερο σίγουρος) είναι ο ρομαντισμός…Αντε, δίνω και ιδέες για πιασάρικες επωνυμίες μπλογκ…\nΤους ασπασμούς μου ♥\n24 Μαΐου 2011 στο 2:51 μμ\nΌπως «κουρελαρία πολεοδόμικα«, για παράδειγμα… 😉\n24 Μαΐου 2011 στο 5:02 μμ\n(Tο πιασα το υπονοούμενο…)\n«It appears to me that this mystery is considered insoluble, for the very reason which should cause it to be regarded as easy of solution — I mean for the outre character of its features. . . . In investigations such as we are now pursuing, it should not be so much asked ‘what has occurred,’ as ‘what has occurred that has never occurred before.'»\nΌποιος προλάβει 😀 😀 😀\n24 Μαΐου 2011 στο 7:30 μμ\nΕγώ δεν έπιασα κανένα υπονοούμενο. Ούτε το τι υπονοείς με το υστερόγραφό σου.\nΟ Πόου καλά τα λέει. Ελάχιστοι εδώ μέσα έχουν σκεφτεί ότι μπορεί η τρελάρα, ο διαχειριστής αυτού του ιστολογίου, να «τρελάθηκε» στ’ αλήθεια με τον τρόπο που αυτός λέει.\nΑλλά, σε τελική ανάλυση,\n29 Μαΐου 2012 στο 1:49 μμ\nΚαρατάνι – Parallax View: «εδώ κι εδώ», «τρίτο σημείο».\n24 – “Φέρτε μου τέχνη, την τέχνη μέσα στο σπίτι μου…» 22 – Όπου και να πάω τώρα τελευταία, τι νομίζετε ότι «ακούω»;


UHT Testing | 3M Food Safety | 3M Ελλάδα\nUHT Dairy (8)\n3M™ Σύστημα Μικροβιακής Φωταύγειας\nΓια Τεστ UHT & ESL.\nΤο 3M™ Σύστημα Μικροβιακής Φωταύγειας (MLS) είναι μία γρήγορη μέθοδος για τον έλεγχο των επεξεργασμένων προϊόντων που έχουν περάσει Ακραίες Υψηλές Θερμοκρασίες (UHT) και έχουν Μεγάλη Διάρκειας Ζωής (ESL).\nΙσχυρή τεχνολογία. Σχεδιασμένο για ευκολία στους ελέχγους.\nΑφού προ-επωαστεί το δείγμα του προϊόντος για 2 έως 3 ημέρες, απλά προσθέστε 50 μL του προ-επωασμένου δείγματος στην κοιλότητα του μικροπλακιδίου. Τοποθετήστε το μικροπλακίδιο στο όργανο 3M MLS II και επιλέξτε τον κατάλληλο έλεγχο μέσα από το λογισμικό. Το όργανο παρέχει αποτελέσματα σε πραγματικό χρόνο σε 27 λεπτά ή λιγότερο.\nΓρήγορα αποτελέσματα. Με πραγματικά οφέλη.\nΜε τις συμβατικές μεθόδους άγαρ, όχι μόνο θα πρέπει να προεπωάσετε τα δοχεία δείγματος, αλλά στη συνέχεια θα πρέπει να περιμένετε 2-5 ημέρες για να αναπτυχθούν οι μικροοργανισμοί στο πλακίδιο. Το 3M Σύστημα Μικροβιακής Φωταύγειας εξαλείφει τη δεύτερη περίοδο επώασης, δίνοντάς σας τη δυνατότητα κυκλοφορίας του προϊόντος 2 με 5 ημέρες νωρίτερα. Αυτό σημαίνει ότι μπορείτε να μειώσετε τον χώρο και το κόστος αποθήκευσης των αποθεμάτων, να αυξήσετε την ταμειακή ροή, να είστε πιο ευέλικτοι και να ανταποκρίνεστε πιο γρήγορα στις ανάγκες των πελατών.\nΕξασφαλίζοντας την Αξιοπιστία.\nΜε τη χρήση της τεχνολογίας βιοφωταύγειας, το 3M Σύστημα Μικροβιακής Φωταύγειας ανιχνεύει την ATP (τριφωσφορική αδενοσίνη), ένα μόριο ενέργειας με παγκόσμια παρουσία σε όλους τους ζωντανούς οργανισμούς. Αυτό δίνει τη δυνατότητα στο 3M MLS να παράγει πιο γρήγορα αποτελέσματα από τα συμβατικά τεστ άγαρ ή pH και να ανιχνεύει μια ευρεία γκάμα μικροοργανισμών, με περισσότερη αξιοπιστία από τις συμβατικές μεθόδους.\nΈνα Σύστημα. Πολλαπλές Εφαρμογές.\nΜε το 3Μ MLS Κιτ Ελέγχου Ροφημάτων τύπου UHT, μπορεί να ελεγχθεί μια ευρεία γκάμα προϊόντων UHT και ESL, όπως γαλακτοκομικά προϊόντα (γάλα, γάλα με γεύσεις, κρέμες, μείγματα παγωτού), υποκατάστατα γαλακτοκομικών προϊόντων (σόγια, ρύζι, γάλα αμυγδάλου και καρύδας), χυμοί (πορτοκάλι, μήλο, ροδάκινο, σταφύλι, ντομάτα), ροφήματα με καφεΐνη, smoothies (σκευάσματα με γάλα και χυμούς), βρεφική/ιατρική διατροφή (βρεφικό γάλα, διατροφικά μείγματα), νερό καρύδας, σούπες και ζωμοί.\nΥποστήριξη στην οποία μπορείτε να στηριχτείτε.\nΜε την παγκόσμια εμβέλεια και την τοπική μας παρουσία, η 3Μ σας υποστηρίζει με απαράμιλλη τεχνική βοήθεια, ποιοτική κατάρτιση και εξυπηρέτηση πελατών.\n3M™ Σύστημα Μικροβιακής Φωταύγειας, Φυλλάδιο\nΠαρουσίαση 1-9 από 9 Αποτελέσματα Αναζητήσης\nΑφαίρεσηFUZE Food Safety & Microbiology\n3M™ Δοκιμασία Μοριακής Ανίχνευσης 2 - Μονοκυτταρογόνος Listeria MDA2LMO96, 96 τεστ, 1 τεμάχιο\n3M ID 70200787276\nCatalog Number MDA2LMO96\n3M™ Σύστημα Μικροβιακής Φωτοανίχνευσης MLSII\n3M ID DH999999112\nCatalog Number MLSII\n3M™ Κιτ Καθαρισμού Συστήματος Ψεκασμού Μικροβιακής Φωτοανίχνευσης 3005 DPQCOG-CLNKIT, 1 τμχ\n3M ID GH620522579\nCatalog Number 3005\n3M™ Κιτ Συστήματος Μικροβιακής Φωτοανίχνευσης για τον Έλεγχο Γαλακτοκομικών Προϊόντων Υψηλής Θερμικής Επεξεργασίας (UHT) 3000DPQCOG, 3000 ανά κιβώτιο\n3M ID GH620522538\nCatalog Number DPQCOG3000\n3M™ Μίνι Σύστημα Μικροβιακής Φωτοανίχνευσης για UHT Γαλακτοκομικά 3060, 600 ανά κιβώτιο\n3M ID GH620522678\nCatalog Number 3060\n3M™ Κιτ Καθαρισμού Συστήματος Μικροβιακής Φωτοανίχνευσης με Ψεκασμό, GH620522587\n3M ID GH620522587\n3M™ Ταινία Μικροβοθρίων για το Σύστημα Μικροβιακής Φωτοανίχνευσης MLS 3008, 320 ανά κιβώτιο\n3M ID 70200756107\nCatalog Number 3008\n3M™ Πλακίδιο Μικροβοθρίων για το Σύστημα Μικροβιακής Φωτοανίχνευσης MLS 3007, 50 ανά κιβώτιο\n3M ID 70200756115\nCatalog Number 3007


Infographics...πολλοί παιδεύτηκαν, λίγοι τα κατάφεραν!\nΚάθε δευτερόλεπτο που περνάει, είναι γεμάτο από πληροφορίες. Για κάποιες παίζουμε το ρόλο της πηγής, ενώ για κάποιες άλλες αποτελούμε το δέκτη. Η μυρωδιά του καφέ, η μουσική ενός καταστήματος, ο διάλογος μεταξύ φίλων, είναι μερικές μονάχα από τις ατελείωτες πηγές πληροφοριών, οι οποίες υπάρχουν γύρω μας. Παρά το γεγονός ότι τις λαμβάνουμε σε διάφορες χρονικές στιγμές, το μυαλό μας έχει τη δυνατότητα να τα συνδυάζει μεταξύ τους και να δημιουργεί το τελικό αποτέλεσμα, με ταχύτητα επεξεργασίας όμοια με αυτή ενός δικτύου ηλεκτρονικών υπολογιστών, δηλαδή 100 φορές πιο γρήγορα από την αίσθηση της ακοής και της όσφρησης.\n“There’s something almost quite magical about visual information. It’s effortless. It literally pours in. Infographics are a form of knowledge compression… a way of squeezing an enormous amount of information and understanding into a small space”, είναι μερικά μόνο από τα λόγια του David McCandless, ως data-journalist και information designer.\nΈνα επιτυχημένο Infographic έχει τη δύναμη να επικοινωνήσει μεγάλο κομμάτι πληροφορίας μέσα σε πολύ μικρό χρονικό διάστημα, εύκολα, άμεσα και με πολύ κομψό τρόπο. Συνεπώς, το κατάλληλο Infographic αποτελεί το πιο αποτελεσματικό μέσο προκειμένου να μοιραστούμε την ιστορία και τους στόχους της επιχείρησής μας και να τονίσουμε τους λόγους για τους οποίους η εργασία μας είναι τόσο σημαντική. Παράλληλα, η συμβολή τους είναι ιδιαίτερα σημαντική στην αύξηση του κοινού και της απήχησης της επιχείρησής μας. Τα πιο πετυχημένα Infographics γίνονται widely shared.\nΠήρατε απόφαση να σχεδιάσετε ένα επιτυχημένο Infographic; Σίγουρα θα χρειαστείτε μερικά tips, τα οποία θα φέρουν το πιο επιθυμητό αποτέλεσμα.\nΗ χρήση των Infographics δεν είναι πάντα απαραίτητη, καθώς απλής μορφής πληροφορίες μπορούν να διαδοθούν πολύ πιο επιτυχημένα μέσα σε δύο, ή ακόμα και μία, προτάσεις. Άλλωστε, το διαδίκτυο λειτουργεί ως σημαντικός αρωγός προκειμένου παρόμοιες πληροφορίες να εντοπιστούν εύκολα και γρήγορα. Αρκετές είναι εκείνες οι περιπτώσεις, κατά τις οποίες η χρήση bullets ή του Command-F είναι εξίσου αξιόλογη και χρήσιμη με εκείνη των Infographics. Άλλωστε, οι περισσότερες ιστοσελίδες είναι πιο εύκολα ανιχνεύσιμες, σε αντίθεση με τα αρχεία εικόνων.\nΑν επιλέξουμε τον σχεδιασμό ενός Infographic για την προώθηση της πληροφορίας, τότε σίγουρα θα πρέπει να είμαστε αρκετά προσεκτικοί αναφορικά με την ποσότητα της πληροφορίας, την οποία θα εισάγουμε σ’ αυτό. Είναι εξίσου σημαντικό να μην ξεπεράσουμε τα όρια, ώστε να μην καταλήξουμε με ένα Infographic… σκέτο καταστροφή. Η Mammoth προσφέρει αρκετά παραδείγματα “κακών” Infographics, εκ των οποίων ένα δείχνει με τον πιο απογοητευτικό τρόπο τον σχεδιασμό ενός υποτιθέμενου πετυχημένου Infographic.\nΑρχικά, πολύ σημαντικό βήμα αποτελεί η ανάλυση της πληροφορίας, την οποία σκοπεύουμε να προωθήσουμε στο κοινό μας. Έχει τη μορφή δεδομένων; Ο σχεδιασμός ενός περιεκτικού γραφήματος ίσως να είναι ο καλύτερος τρόπος προώθησης της συγκεκριμένης πληροφορίας. Μήπως όμως έχει τη μορφή αφήγησης; Σ’ αυτή την περίπτωση, θα πρέπει να αναλογιστούμε ποια είναι η πιο πετυχημένη μορφή γραφήματος, ώστε να δώσουμε στο κοινό μας όλα όσα χρειάζεται να πάρει.\nΜε όποιον δάσκαλο καθίσεις, τέτοια… Infographics θα μάθεις.\nΗ Mammoth Infographics συμπληρώνει: “Releasing an Infographic with the wrong information could not only be embarrassing. You also risk losing a degree of credibility”.\nΑναξιόπιστες πηγές ή παραποιημένες πληροφορίες στη μετάφραση οδηγούν αναπόφευκτα στο σχεδιασμό προβληματικών εικόνων. Στο The Guardian εμφανίζεται ολόκληρη συλλογή Infographics, τα οποία δεν πληρούν όλες τις απαραίτητες προϋποθέσεις. Πολλαπλές είναι άλλωστε οι περιπτώσεις, κατά τις οποίες τα Infographics δεν αναφέρουν τις πηγές των πληροφοριών τους, ή ακόμα κι αν τις αναφέρουν, δεν διαθέτουν την απαιτούμενη εμπειρογνωμοσύνη και επιχειρηματολογία.\nΣύμφωνα με τον Josh Ritchie στο Column Five: “The quality of an Infographic is always determined, in part, by the quality of the content that was used to create it. As such, the source of that content plays an essential role“.\nΜερικά από τα ερωτήματα, τα οποία καλό θα ήταν να θέτουμε κάθε φορά που επιλέγουμε να αποσπάσουμε τις πληροφορίες μιας πηγής και να τις μετατρέψουμε σε Infographic, είναι τα εξής:\nΠοιός είναι ο συγγραφέας του website της πηγής; Πόσο αξιόπιστος είναι;\nΠότε έγινε τελευταία ενημέρωση της ιστοσελίδας;\nΠοιό είναι το γενικό περιεχόμενο της σελίδας και ποιος ο σκοπός ύπαρξής της;\nΟ συγγραφέας παρέχει βιβλιογραφία; Αν ναι, ποιος είναι ο βαθμός αξιοπιστίας της;\nΠρώτα η λειτουργία, μετά η μορφή.\nΚατά τον σχεδιασμό ενός Infographic, μεγάλη προσοχή απαιτεί η προσαρμογή των επιλεγμένων εικόνων στις απαραίτητες πληροφορίες, και ποτέ το αντίστροφο. Είναι αρκετά δύσκολο, οι εικόνες να προσαρμοστούν ώστε να ταιριάζουν τα δεδομένα σας, και συνήθως το αποτέλεσμα είναι κάτι παραπάνω από απογοητευτικό!\n“There are endless ways to represent information. This decision is guided by the data, which will lend itself to one or a combination of these formats”, αναφέρει χαρακτηριστικά ο Josh Smith στο FastCo Design.\nΕν κατακλείδι, η επιλογή σχεδιασμού και χρήσης ενός Infographic αποτελεί πολύ σημαντικό εργαλείο προώθησης τόσο της ιστορίας όσο και την εργασίας της επιχείρησής μας, αρκεί να βρούμε το βέλτιστο τρόπο να το πετύχουμε.\nadvertising · Content · digital marketing · Social Media


f Τα 10 κακά του New York Fashion Week | NEWS | must ONLINE\nΤο New York Fashion Week είναι ένα από τα μεγαλύτερα, αν όχι το μεγαλύτερο, event στον χώρο της μόδας στη Νέα Υόρκη. Όλοι οι Αμερικανοί fashionistas τρέχουν στα shows, ανεβάζουν φωτογραφίες, σε κάνουν να τους ζηλεύεις. Όσοι δεν βρίσκονται στη Νέα Υόρκη παρακολουθούν τα fashion portals, τα news feed στα social media ή τα ίδια τα shows μέσω live streaming.\nΥπάρχουν όμως κάποια πράγματα που δεν θα τα δεις, ούτε αν παρακολουθείς μέσω live streaming, ούτε αν διαβάζεις τις ιστοσελίδες μόδας.\n1. Το περισσότερο μέρος του προγράμματός σου καταλαμβάνει η κίνηση στους δρόμους. Τα τελευταία χρόνια τα shows γίνονται σε διαφορετικά venues, γι' αυτό πρέπει να τρέχεις από χώρο σε χώρο, γυρίζοντας την πόλη.\n2. Θα περιμένεις να ξεκινήσει το show περισσότερη ώρα απ' όσο θα διαρκέσει. Περίπου 30-40 λεπτά αναμονή είναι δεδομένη ενώ το fashion show θα διαρκέσει σίγουρα 15 λεπτα, μάξιμουμ.\n3. Τα καθίσματα δεν είναι και πολύ βολικά και ο χώρος σου θα είναι πολύ περιορισμένος.\n4. Αν δεν είσαι front row, μάλλον δεν θα δεις και πολλά. Ή αν θα δεις, θα είναι μέσα από τις οθόνες των iPhone αυτών που κάθονται μπροστά σου.\n5. Το ''μενού'' θα περιλαμβάνει κυρίως φρέσκους χυμούς και μπάρες δημητριακών.\n6. Αν έχεις ενεργοποιημένα τα notifications στο κινητό σου, τότε θα υπάρξει καταιγισμός από νέες ειδήσεις από τα sites που ''καλύπτουν'' τα shows.\n7. Θα είναι είτε πολλή ζέστη ή πολύ κρύο, κάτι που ίσως να μην ευνοεί το outfit που ήθελες να φορέσεις και μάλλον θα είσαι κάπως άβολα.\n8. Μετά το τέλος του show που ήθελες να παρακολουθήσεις, ο κόσμος κάνει αγώνα δρόμου για την έξοδο.\n9. Αν δεν έχεις δικό σου αυτοκίνητο να είσαι προετοιμασμένη / ος να πάρεις το μετρό. Υπάρχει ένας ''ανεπίσημος'' αγώνας δρόμου και για τα ταξί.\n10.Αφού τελειώσει η εβδομάδα (που κατ' ακρίβειαν διαρκεί εννέα μέρες) θα αντιληφθείς πως το διαιτολόγιό σου περιλάμβανε χυμούς, μπάρες δημητριακών και, ίσως, λίγη σαμπάνια αν δεν έτρεχες σε fast food μετά τα shows.\nΚαι επειδή είσαι fashionista και, κατά τα άλλα, λατρεύεις το μεγαλύτερο event μόδας της Νέας Υόρκης, θα τα ζήσεις αυτά και του χρόνου.\nTags: instagram, fashion weeks, shows, κακό, μόδα


Πρόεδρος ΠΟΕΔΗΝ: «Πάνω από 120 ασθενείς εκτός ΜΕΘ» - Kythera.News - Κυθηραϊκά Νέα\nΠέμπτη, 27 Ιαν 2022 - 02:14\nΑρχική ΕΛΛΑΔΑ Πρόεδρος ΠΟΕΔΗΝ: «Πάνω από 120 ασθενείς εκτός ΜΕΘ»\nΠρόεδρος ΠΟΕΔΗΝ: «Πάνω από 120 ασθενείς εκτός ΜΕΘ»\n«Αντί να γίνει έρευνα εγκαλούνται οι γιατροί που καταγγέλλουν - Κάθε ημέρα, εμφανίζονται στο σύστημα πάνω από 40 κρεβάτια κενά».\nΑμετακίνητος στη θέση του και στις καταγγελίες για προνομιακή μεταχείριση συγκεκριμένων VIP ασθενών, την ώρα που κόσμος χρειάζεται και δεν βρίσκει ΜΕΘ COVID, εμφανίστηκε και σήμερα ο Πρόεδρος της ΠΟΕΔΗΝ, Μιχάλης Γιαννάκος.\nΌπως είπε, πάνω από 120 ασθενείς είναι σήμερα εκτός ΜΕΘ και πρόσθεσε πως για κάθε έναν από αυτούς θα έπρεπε να έχει γίνει εισαγγελική παραγγελία. Επεσήμανε δε, πως αντί έρευνας των καταγγελιών των γιατρών, καταλήγουμε στο να εγκαλούνται οι γιατροί και η ΠΟΕΔΗΝ.\n«Κάθε ημέρα, εμφανίζονται στο σύστημα πάνω από 40 κρεβάτια κενά, αλλά πολλοί ασθενείς δεν βρίσκουν κρεβάτια και χάνουν την ζωή τους. Το Υπουργείο Υγείας ανακοινώνει πληρότητα στις ΜΕΘ 97-98%, ενώ έχουμε 120 ασθενείς εκτός ΜΕΘ … Για κάθε τέτοιο ασθενή θα έπρεπε να διατάσσεται εισαγγελική παραγγελία για να διαπιστώνονται αξιόποινες πράξεις … Καταγγέλλουν ιατροί ότι γίνονται επιλογές με ηλικιακά κριτήρια και αντί να γίνεται έρευνα, εγκαλούνται η ΠΟΕΔΗΝ και οι γιατροί που κάνουν τις καταγγελίες».\nΟ κ.Γιαννάκος βρέθηκε στο Ιπποκράτειο Νοσοκομείο της Θεσσαλονίκης το πρωί και περιέγραψε την κατάσταση: «Εφημέρευε έως τις 08:00 σήμερα, τα πράγματα ήταν καλύτερα από άλλες εφημερίες. Όμως, οι ΜΕΘ είναι γεμάτες με 28 κλίνες και 9 στα χειρουργεία. Κάνουν κάτι καλό οι καταγγελίες μας, καθώς οι άνθρωποι αυτοί ήταν στα φορεία και θα πάνε σε κρεβάτια. Υπάρχουν και 6 διασωληνωμένοι σε θαλάμους, επί πολλές ημέρες».\nΌπως ανέφερε και η χθεσινή ανακοίνωση της ΠΟΕΔΗΝ, τη Δευτέρα θα κατατεθεί αναφορά στην Εισαγγελία για θανάτους διασωληνωμένων ασθενών εκτός ΜΕΘ: «Το σύστημα οφείλει να διασφαλίζει ΜΕΘ σε όλους. Από την στιγμή που δεν το πράττει, διαπράττει έγκλημα. Την Δευτέρα εμείς θα καταθέσουμε αναφορά στον Εισαγγελέα για ασθενείς που έχουν πεθάνει διασωληνωμένοι εκτός ΜΕΘ», είπε ο Πρόεδρος της ΠΟΕΔΗΝ.\n«Πολλοί γιατροί έχουν βγει και έχουν πει ‘όταν εγώ 1 κρεβάτι ΜΕΘ και 10 ασθενείς που περιμένουν, θα επιλέξω με ηλικιακά κριτήρια: αν έχω έναν 40χρονο και έναν 80χρονο, θα επιλέξω τον 40χρονο. Όλοι οι γιατροί, οι μάχιμοι γιατροί, είναι με το μέρος της ΠΟΕΔΗΝ και θα έρθουν να καταθέσουν στον Εισαγγελέα», συμπλήρωσε.\nΚαι πρόσθεσε: «Εμείς αυτό που είπαμε και το λέει και ο ΓΓ της ΟΕΝΓΕ, κ. Παπανικολάου και η ΟΕΝΓΕ, είναι ότι κάθε ημέρα εμφανίζονται στο σύστημα πάνω από 40 κενά κρεβάτια, αλλά υπάρχουν 120 διασωληνωμένοι εκτός ΜΕΘ, που δεν τα καταλαμβάνουν και έχουμε ασθενείς που δεν είναι έτσι 2-3 ημέρες, δεν είναι ‘φωτογραφία της στιγμής’ οι κενές κλίνες ΜΕΘ και δεν μπορεί να μένουν ασθενείς διασωληνωμένοι εκτός ΜΕΘ για 10-15 ημέρες».\nΟ Μιχάλης Γιαννάκος αναφέρθηκε και στην περίπτωση του Μητροπολίτη Αιτωλίας και Ακαρνανίας Κοσμά: «Να μου πείτε πως στο Νοσοκομείο του Αγρινίου, ο Μητροπολίτης διασωληνώθηκε σε 2 ώρες και βρέθηκε ΜΕΘ, ενώ όπως κατήγγειλε η ανάπηρη γυναίκα άλλου ασθενούς, περίμενε 5 ημέρες για ΜΕΘ. Ο Μητροπολίτης, 78 χρονών, περίμενε ΜΕΘ σε 3 ώρες και ο άλλος ασθενής στο ίδιο νοσοκομείο περίμενε 5 ημέρες και βρήκε κρεβάτι ΜΕΘ, αφού βγήκε στην τηλεόραση και έκανε καταγγελία; Αυτό δεν είναι επιλεκτική μεταχείριση; Το σύστημα είναι υπόλογο απέναντι στους ασθενείς που χάνουν την ζωή τους, ενώ είναι διασωληνωμένοι εκτός ΜΕΘ και στις οικογένειες τους».\n«Έχουμε κάνει καταγγελίες και εμείς στην Δικαιοσύνη, αλλά τέθηκαν στο αρχείο», κατέληξε ο κ. Γιαννάκος…\nΔιευκρινίσεις από Παπανικολάου\nΜιλώντας στον ΑΝΤ1, ο Πάνος Παπανικολάου, ΓΓ της ΟΕΝΓΕ, διευκρίνισε ότι οι αναφορές για τις ΜΕΘ δεν αφορούν όλες τις κλινικές, αλλά ορισμένες για τις οποίες την ευθύνη έχουν πανεπιστημιακοί καθηγητές και όχι απευθείας το ΕΣΥ.\n«Την ευθύνη για ορισμένες πανεπιστημιακές πτέρυγες ΜΕΘ δεν τις έχουν οι γιατροί του ΕΣΥ, αλλά οι πανεπιστημιακοί καθηγητές που τις διευθύνουν. Αυτό αφορά μετρημένες κλινικές και κλίνες, 1-2 περιπτώσεις κλινικών, στις οποίες γίνεται διαφορετική διαχείριση των περιστατικών που χρήζουν νοσηλείας σε ΜΕΘ».


Εύκολη προβολή ειδοποιήσεων\nΜείνετε πάντα ενημερωμένοι για την ώρα, την κατάσταση της μπαταρίας και τις σημαντικές ειδοποιήσεις μέσω της οθόνης Informative LED και να απαντάτε εύκολα στις εισερχόμενες κλήσεις μέσω του διαδραστικού καλύμματος με ένα άγγιγμα.\nΠροσθέστε λίγη διασκέδαση στις ειδοποιήσεις σας, ρυθμίζοντας εξατομικευμένα εικονίδια σε διαφορετικές επαφές.\n* Το LED View Cover έρχεται με 54 εικονίδια προφορτωμένα. Επιπρόσθετα 60 προσαρμοσμένα εικονίδια μπορούν να δημιουργηθούν από το χρήστη.\nΛεπτή με μια εσωτερική θήκη για κάρτα, το LED View Cover Galaxy S9 σας επιτρέπει να αποθηκεύετε εύκολα την πιστωτική σας κάρτα ή και το εισιτήριο σας.\nΠροστατεύστε το νέο σας Samsung Galaxy S9 από όλες τις γωνίες με το σχεδιασμό τύπου κελύφους του LED View Cover και απολαύστε μια άνετη λαβή με το νέο τύπου υφασμάτινο υλικό.\nΑξιολογείτε: Samsung LED View Cover Blue για το Samsung Galaxy S9 EF-NG960PLEGWW


Ολοκληρώσαμε και το 151 φύλλο του ΗΛΕΚΤΡΙΚΟΥ\nΑυτό είναι το πρωτοσέλιδο της νέας εφημερίδας μας «Ο ΗΛΕΚΤΡΙΚΟΣ Σιδηρόδρομος» τ.151… Ξεφυλλίστε το και διαβάστε, όπως ακριβώς είναι τυπωμένο, πατώντας ΕΔΩ.\nΈτοιμο και το 151 τεύχος της εφημερίδας του Σωματείου μας, ΗΛΕΚΤΡΙΚΟΣ. Την Πέμπτη 5/11/2020 το μεσημέρι ολοκληρώσαμε και τις τελευταίες τεχνικές λεπτομέρειες και δόθηκε το Ο.Κ. προκειμένου να φύγει προς εκτύπωση στο πιεστήριο.\nΈτσι σε μια εβδομάδα με 10 μέρες θα είναι σπίτι σας, αποδεικνύοντας στην πράξη πως αν υπάρχει διάθεση για προσφορά, τίποτα δεν μπορεί να μας σταματήσει από το να προσφέρουμε τον καλύτερο εαυτό μας για τους συναδέλφους μας. Διότι μπορεί να βιώνουμε τη μεγάλη δυσκολία ενός δεύτερου εγκλεισμού σε καραντίνα, αλλά πάντα θα βρίσκουμε τρόπου για να κρατάμε ζωντανό και δραστήριο το Σωματείο μας.\nΠολύ πλούσιο, από πλευρά θεματολογίας και ενημέρωσης είναι και αυτό το φύλλο. Με σοβαρές αναλύσεις, αρθρογραφία, αλλά και καταγραφή της πλούσιας δραστηριότητας για ότι κάνουμε και πρέπει να γνωρίζεται σε όλα τα επίπεδα. Μελετήστε τη, διεξοδικά και σε βάθος, είτε μέσα από ΕΔΩ είτε σαν χαρτί όταν θα έρθει σπίτι σας, σε λίγο.\nΚαι μη διστάσετε να επικοινωνήσετε με το προεδρείο σε ότι απορίες ή διευκρινήσεις, χρειαζόσαστε. Την έχουμε ανάγκη όλη αυτή την αμφίδρομη πληροφόρηση και σας θέλουμε συμμέτοχους σ’ αυτή προσπάθεια.\nΔιότι είναι σαφές, το είδαμε και στην πρώτη περίοδο, κανένας κορονοϊός, δεν είναι σε θέση, ότι σοβαρά προβλήματα κι αν δημιουργεί αυτό το σημαντικό και πολύ πλούσιο έργο που γίνεται στο Σωματείο μας. Και ο ΗΛΕΚΤΡΙΚΟΣ, το ξέρετε, είναι η αιχμή του δόρατος…


Όχι στην Ευρώπη της ντροπής - Ανοιχτό Παράθυρο\n[ 13 Μαΐου 2021 ] Πιάστηκαν ντοπαρισμένοι…\tΑπόψεις\n[ 13 Μαΐου 2021 ] Η αστική ευθύνη του Δημοσίου για βλάβη υγείας από νόμιμο εμβολιασμό\tΣκέψεις\n[ 13 Μαΐου 2021 ] Ούτε ένα δάκρυ για την Παλαιστίνη\tΣκέψεις\n[ 13 Μαΐου 2021 ] Κυπριακό -Πενταμερής Κοροϊδία: «Δεν βαριέσαι, δεν έγινε και τίποτα»\tΠαρεμβάσεις\nHomeΣκέψειςΌχι στην Ευρώπη της ντροπής\nΌχι στην Ευρώπη της ντροπής\n21 Απριλίου 2020 Σκέψεις\nToυ Γ. Τεκίδη\nΚαι διηγώντας τα να κλαις. Ταιριάζει η φράση για να περιγράψει το σημερινό κατάντημα της Ευρώπης,της ψευδεπίγραφης ΕΕ, αυτής που κάνει ότι περνά από το χέρι της για να διαψεύσει τις προσδοκίες και ελπίδες των λαών της.\nΗ Ευρώπη των ανοιχτών οριζόντων, του διαφωτισμού, της κατοχύρωσης των ατομικών ελευθεριών και δικαιωμάτων, του αναπτυγμένου κοινωνικού κράτους, το καταφύγιο των όπου γης καταδιωκόμενων για τις ιδέες και τις πεποιθήσεις τους, είναι πια ένα νοσταλγικό παρελθόν.\nΑυτό το γκρίζο, περιχαρακωμένο φρούριο, το απόρθητο και ανελέητο στις κραυγές των απελπισμένων που προστρέχουν σε αυτήν για να λυτρωθούν, δεν έχει καμιά σχέση με όσα οραματίστηκαν άντρες πολιτικοί άξιοι των καιρών τους, για την μεγάλη Ευρωπαϊκή ιδέα.\nΗ σοσιαλδημοκρατία των δεκαετιών του 60, του 70, έως και τα μισά του 80, παρά την αντιπαράθεση και κριτική που της ασκήθηκε από την πλευρά της ριζοσπαστικής και κομμουνιστικής αριστεράς, δεν μπορεί κανείς να αρνηθεί τις υπηρεσίες που προσέφερε στις χειμαζόμενες μετά τον δεύτερο μεγάλο πόλεμο, ευρωπαϊκές κοινωνίες.\nΗ άμβλυνση των κοινωνικών ανισοτήτων, το δικαίωμα όλων στην εργασία, την μόρφωση, την υγεία, το σχεδόν υποδειγματικό κοινωνικό κράτος, υπήρξαν η προμετωπίδα, το αδιαπραγμάτευτο εκείνης της εποχής. Μορφές πολιτικών με κύρος, συνέπεια, σοβαρότητα, αξιοπρέπεια και γνήσιων δημοκρατικών πεποιθήσεων ( Πάλμε, Βιλ.Μπράντ, Μπρ.Κράισκι Μπερλιγκουέρ και άλλων) σήμερα τους ψάχνουμε με τα κιάλια.\nΗ μάστιγα του νεοφιλελευθερισμού με την θεοποίηση της ανεξέλεγκτης αγοράς και την πλήρη υποταγή της πολιτικής στις ανάγκες του ασύδοτου κέρδους για τους λίγους και την κοινωνική περιθωριοποίηση για τους πολλούς, σάρωσε εργατικά δικαιώματα, περιόρισε ελευθερίες και επικήρυξε σχεδόν ως παράνομη την συλλογική σκέψη και δράση των εργαζομένων.\nΟι μονεταριστικές πολιτικές του νεοφιλελευθερισμού κυριαρχούμενες από το δόγμα « ο σώζων εαυτόν σωθήτω» μετέτρεψαν τις κοινωνίες σε ζούγκλα, την εργασία σε πολυπόθητο λαχείο, την εξασφάλιση του αύριο σε άπιαστο όνειρο. Αυτές οι πολιτικές είναι και το σημερινό θερμοκήπιο ανάπτυξης και ευδοκίμησης των ακροδεξιών και νεοφασιστικών θεωριών.\nΟ ρατσιστικός και ξενοφοβικός λόγος, η εθνικιστική υστερία και περιχαράκωση στην ημερήσια διάταξη, διατρέχουν μολύνοντας ίσως ανεπανόρθωτα τις ευρωπαϊκές κοινωνίες και ιδιαίτερα τη νεολαία. Μια νεολαία της οποίας αμφισβητείται το αύριο που προδιαγράφεται με τα μελανότερα χρώματα. Μια νεολαία που οι αρχιτέκτονες του δυσοίωνου μέλλοντος της προσπαθούν να την… παρηγορήσουν και να διαπαιδαγωγήσουν με ανιστόρητα τσιτάτα ψευτοπατριωτισμού και εθνικιστικά κηρύγματα μίσους.\nΗ αντιμετώπιση αυτής της ακραίας υπερσυντηρητικής, ακροδεξιάς ιδεολογικοπολιτικής επέλασης δεν είναι υπόθεση μόνο των δημοκρατικών δυνάμεων ξεχωριστά κάθε χώρας, ούτε μιας μόνο παράταξης που σε ρόλο μεσσία θα λυτρώσει την Ευρώπη από την φαιά απειλή. Είναι πλέον πεποίθηση του δημοκρατικού κόσμου της γηραιάς ηπείρου ότι ο φραγμός του πολιτικού ζόφου που εκπροσωπεί ο νεοφιλελευθερισμός αφορά όλες τις πολιτικές δυνάμεις πέραν της δεξιάς.\nΟ ανοιχτός και χωρίς υστεροβουλία διάλογος του Ευρωπαϊκού πολιτικού κέντρου, των σοσιαλιστών, των πρασίνων, της ριζοσπαστικής και κομμουνιστικής αριστεράς και κάθε δημοκρατικής κοινωνικής συλλογικότητας, έπρεπε ήδη να έχει αρχίσει. Η κατάληξη σε ένα σχέδιο συνεργασίας και κοινών δράσεων υπεράσπισης αξιών και αρχών που καταχτήθηκαν με αιματηρούς λαϊκούς αγώνες και θυσίες είναι το άμεσο ζητούμενο.\nΣτην κατεύθυνση αυτή η ανάληψη ανάλογων πρωτοβουλιών από τον πρόεδρο του Σύριζα-προοδευτική συμμαχία, θα σηματοδοτήσουν την νέα περίοδο συμμαχικών σχέσεων και συνεργασιών με τις παραπάνω πολιτικές δυνάμεις και ιδιαίτερα τους σοσιαλιστές και το οικολογικό κίνημα. Εξάλλου ο Α.Τσίπρας ως παρατηρητής εδώ και καιρό συμμετέχει στις συνδιασκέψεις και τα συνέδρια της σοσιαλιστικής διεθνούς. Ο συντονισμός και η επίτευξη κοινών θέσεων σε σημαντικά ζητήματα της ομάδας ευρωβουλευτών της αριστεράς με τους συναδέλφους τους σοσιαλιστές και πράσινους, είναι ευοίωνος οιωνός για το μέλλον της κοινής μας υπόθεσης.\nΣτην κοινή αυτή προσπάθεια δημιουργίας του ευρωπαϊκού δημοκρατικού μετώπου δεν έχουν θέση μίζερες και μικρόψυχες τακτικές, μήτε επιχειρήματα για δήθεν χαλιναγώγηση και κυριαρχία του ενός στους άλλους. Η αλλαγή των πολιτικών συσχετισμών σε κάθε χώρα ξεχωριστά είναι η προϋπόθεση που θα φέρει στη διακυβέρνηση τις πολιτικές δυνάμεις που στο πρόγραμμα τους δεσπόζουσα θέση κατέχουν οι ανάγκες των ανθρώπων του μόχθου και της παραγωγής.\nΣήμερα η ελπίδα και το κουράγιο παίρνουν σάρκα και οστά στην Πορτογαλία και την Ισπανία. Αύριο πιθανότατα στην πλειοψηφία των χωρών της ΕΕ.\nΣταυροί μετά την Ανάσταση: Οκτώ κρίσεις που δημιούργησαν τα -ίσως αχρείαστα;- μέτρα για την υγειονομική κρίση\nΌταν ο Μητσοτάκης υποδέχεται τον Πρωθυπουργό άγνωστης χώρας\nΒαριά και διαταραγμένη ιδεοληψία\nΤουρισμός και πανδημία: γαία πυρί μιχθήτω


Ρήξη τενόντων του ώμου στην εκπομπή "Υγεία πάνω απ' όλα" [vid]\nΟ Ιωάννης Τσώλος είναι καλεσμένος στην εκπομπή "Υγεία πάνω απ' όλα" με θέμα την ρήξη τενόντων του ώμου. Στην εκπομπή θα συζητηθούν οι τρόποι θεραπείας και αποκατάστασης καθώς και το πότε είναι απαραίτητη μια επεμβατική μέθοδο.\nΡήξη τενόντων του ώμου. Πες τέλος στον πόνο.\nΡήξη τενόντων του ώμου. Πες τέλος στον πόνο\nΗ νέα μέθοδος πλεονεκτεί σε σχέση µε προηγούμενες, διότι πραγματοποιείται χωρίς μετατροπή της μερικής σε πλήρη ρήξη\nΤώρα, στο Metropolitan Hospital, η πρωτοποριακή θεραπεία µε «Healix Transtend Anchors» & «Percannula System» δίνει λύση στη μερική ρήξη τενόντων. Πρόκειται για μια μέθοδο ελάχιστης επεμβατικότητας µε μικρότερες τομές, χαμηλότερο κόστος και λιγότερο χρόνο νοσηλείας και αποκατάστασης\n«Γιατρέ µου, δεν μπορώ να φτάσω το ντουλάπι», «δεν μπορώ να πιάσω τη ζώνη ασφαλείας στο αυτοκίνητο», «δεν μπορώ να σηκώσω το χέρι µου». Ο κ. Ιωάννης Τσώλος, ∆ιευθυντής Ορθοπαιδικός στο Metropolitan Hospital, εξηγεί πως αυτές οι περιγραφές προέρχονται από ασθενείς µε μερική ρήξη τενόντων του ώμου. Πρόκειται για την πιο συχνή πάθηση του ώμου, η οποία δεν κάνει διακρίσεις σε φύλο και ηλικία και αποτελεί μια από τις κύριες αιτίες που πολλοί χειρώνακτες αδυνατούν να συνεχίσουν να δουλεύουν και πολλοί άνθρωποι σταματούν την άθληση.\nΗ λύση στη μερική ρήξη τενόντων\nΗ «Healix Transtend Anchors» & «Percannula System», μια πρωτοποριακή, αναίμακτη, ελάχιστης επεμβατικότητας και ημερήσιας νοσηλείας μέθοδος, αποτελεί τον νεότερο τρόπο αποκατάστασης της μερικής ρήξης υπερακανθίου και υπακανθίου τένοντος του στροφικού πετάλου του ώµου.\nΜε τη χρήση εξελιγμένης τεχνολογίας, η κάμερα μπαίνει μέσα στην άρθρωση, διαδερμικά, χωρίς χειρουργικό τραύμα και νοσηρότητα και καθηλώνεται ο τένοντας στη σωστή ανατομική του θέση.\nΤο Metropolitan είναι ένα από τα πρώτα και λίγα κέντρα στην Ελλάδα όπου εφαρμόζεται αυτή η πρωτοποριακή μέθοδος, χάρη στην οποία η μερική ρήξη θεραπεύεται µε λιγότερες τομές, μικρότερο κόστος, λιγότερο χρόνο νοσηλείας και μειωμένο χρόνο αποκατάστασης.\nΣυντηρητική θεραπεία στην μερική ρήξη τενόντων\nΤο βασικό σύµπτωµα της ρήξης είναι έντονος ή βύθιος πόνος, ο οποίος χειροτερεύει όταν ξαπλώνει κανείς στην πάσχουσα πλευρά. Επίσης, παρουσιάζεται δυσκαμψία, κοινώς «πάγωμα του ώμου».\nΓια να γίνει διάγνωση, ο ασθενής πρέπει να απευθυνθεί σε ειδικευμένο και έμπειρο γιατρό.\nΕφόσον πρόκειται για μερική ρήξη υπερακανθίου ή υπακανθίου, ξεκινάει η συντηρητική θεραπεία µε φυσικοθεραπεία, φαρμακευτική αγωγή, εκχύσεις κορτικοστεροειδών PRP ή µε βλαστοκύτταρα. Αν, σε περίπου οκτώ εβδομάδες, η θεραπεία δεν φέρει τα αναμενόμενα αποτελέσματα, ακολουθεί το επόμενο βήμα που είναι η ελάχιστα επεμβατική μέθοδος.\nΗ νέα μέθοδος πλεονεκτεί σε σχέση µε προηγούμενες, διότι πραγματοποιείται χωρίς μετατροπή της μερικής σε πλήρη ρήξη. Παλαιότερα έπρεπε, πρώτα απ’ όλα, η μερική ρήξη να γίνει ολική, µε αποτέλεσμα διαταραχή της ανατομίας του τένοντα, μεγάλο χρόνο νοσηλείας, μεγάλο πρόγραμμα φυσικοθεραπείας (6-9 μήνες) και, φυσικά, ανάλογο κόστος. Η νέα θεραπεία μειώνει στο μισό το χρόνο αποκατάστασης, που από έξι μήνες γίνεται τρεις.\nΕπιπλέον, αποφεύγονται χειρουργικά λάθη σχετικά µε το ποιες μερικές ρήξεις πρέπει να αποκατασταθούν και ποιες όχι.\nΟ κ. Τσώλος συµπληρώνει: «Όλοι μπορούν να ωφεληθούν από τη νέα μέθοδο, καθώς αυτή δεν έχει αντενδείξεις ηλικίας και φύλου».\nOι προϋποθέσεις για την επιτυχία είναι η σωστή διάγνωση, η ταξινόμηση και επιλογή του ασθενούς και ένας γιατρός έμπειρος στη νέα τεχνική.\nΑυτές τις προϋποθέσεις πληροί µε το παραπάνω το Metropolitan µε μια ομάδα έτοιμη να προσφέρει σε ένα μεγάλο κομμάτι του πληθυσμού έναν ασφαλή και μόνιμο τρόπο να παραμείνει δραστήριο για χρόνια, ακόμα και σε μεγάλη ηλικία, ελεύθερα και χωρίς άγχος.\nΤο Metropolitan Ηospital είναι ένα από τα λίγα κέντρα στην Ελλάδα όπου εφαρμόζεται η νέα μέθοδος, που προσφέρει στον ασθενή ασφαλή και μόνιμο τρόπο να παραμείνει δραστήριος για πολλά χρόνια, ακόμα και σε μεγάλη ηλικία, ελεύθερα και χωρίς άγχος.\nΗ πρωτοποριακή μέθοδος µε «Healix Transtend Anchors» και «Percannula System» σημαίνει:\n– Ακριβής και ανατομική αποκατάσταση του τένοντα\n– Ελάχιστη επεμβατικότητα\n– Ημερήσια νοσηλεία\n– Λιγότερες τομές\n– Μικρότερο κόστος\n– Μειωμένος χρόνος αποκατάστασης.\nΜάθε περισσότερα Η Ασβεστοποιός Τενοντίτιδα Επικοινωνία Ιωάννης Τσώλος Προφίλ


InTownPost-Τα «αν» και τα «μηδέν» της ελευθερίας», στον Μικρόκοσμο\nΤα «αν» και τα «μηδέν» της ελευθερίας Δυο μεγάλοι σκηνοθέτες δύο ταινίες σταθμός για το δικαίωμα των νέων στην ελευθερία\nΔυο φορείς με αντικείμενο τον πολιτισμό, ο Ερμείας, Οργανισμός Συλλογικής Διαχείρισης των Δικαιωμάτων των Παραγωγών Κινηματογραφικών Έργων και το Κέντρο Παιδαγωγικής και Καλλιτεχνικής Επιμόρφωσης Σχεδία, μη κερδοσκοπικός φορέας με στόχο την προάσπιση των ανθρωπίνων δικαιωμάτων μέσω της τέχνης, συνεργάζονται για τη διοργάνωση διήμερου κινηματογραφικών προβολών και συζητήσεων με τίτλο Τα «αν» και τα «μηδέν» της ελευθερίας λίγες μόνο ημέρες πριν από τον εορτασμό της Παγκόσμιας Ημέρας για τα Ανθρώπινα Δικαιώματα που καθιερώθηκε από τον Οργανισμό Ηνωμένων Εθνών 71 χρόνια πριν. Στην εκδήλωση θα προβληθούν δυο έργα σταθμοί στην ιστορία του κινηματογράφου: το Zéro de Conduite (Διαγωγή Μηδέν) του Jean Vigo και το If (Αν) του Lindsay Anderson, που έχουν κοινό θέμα το δικαίωμα και την ανάγκη των νέων για ελευθερία.\nΣοφία Τσιώλη - Δρ. Εφαρμοσμένης Γλωσσολογίας & Μεθοδολογίας της Έρευνας\nΒίκη Μίχου - Πολιτική Επιστήμων - Zéro de Conduite\nΌλγα Θεμελή - Αναπληρώτρια Καθηγήτρια Εγκληματολογικής Ψυχολογίας, Πανεπιστήμιο Κρήτης\nΤάκης Σπετσιώτης - Σκηνοθέτης – «If».\nΣάββατο 30 Νοεμβρίου 2019, 11.00 π.μ Jean Vigo - Zéro de Conduite (Διαγωγή Μηδέν)\nΚυριακή 1 Δεκεμβρίου, 11.00 π.μ. Lindsay Anderson – If (Αν)\nΠρόκειται για ένα σουρεαλιστικό δοκίμιο για τους αυταρχικούς μηχανισμούς που μπορεί να οδηγήσουν τους νέους στην εξέγερση. Ο ίδιος ο τίτλος μαρτυρά το αμφίσημο της υπόθεσης της ταινίας, που σκηνοθετικά ο Lindsay Anderson το υπογραμμίζει με το παιχνίδι ανάμεσα στο ασπρόμαυρο και το έγχρωμο. Τα πράγματα ίσως να έγιναν έτσι, ίσως όχι. Το σημαντικό δεν είναι η εξέλιξη των γεγονότων, αλλά το ουσιαστικό νόημα των πραγμάτων. Συνδιοργάνωση: Ο Ερμείας είναι Οργανισμός Συλλογικής Διαχείρισης Δικαιωμάτων Παραγωγών Κινηματογραφικών Έργων που ιδρύθηκε το 1995, εγκρίθηκε από το Υπουργείο Πολιτισμού το 1997 και έκτοτε λειτουργεί νόμιμα. Ασχολείται με τη διαχείριση και την προστασία των συγγενικών δικαιωμάτων των παραγωγών κινηματογραφικών έργων, διοργανώνοντας παράλληλα πολιτιστικές δράσεις με έμφαση στην εγχώρια και διεθνή κινηματογραφική παραγωγή. Το Κέντρο Παιδαγωγικής και Καλλιτεχνικής Επιμόρφωσης Σχεδία είναι ΜΚΟ που δρα αδιάλειπτα από το 1987 μέχρι σήμερα στον τομέα της προάσπισης των ανθρωπίνων δικαιωμάτων με ιδιαίτερη έμφαση στα δικαιώματα παιδιών και νέων. Κύριο αντικείμενό του είναι οι κοινωνικές παρεμβάσεις για την ενδυνάμωση ευάλωτων ομάδων μέσω της καλλιτεχνικής έκφρασης και καινοτόμων προσεγγίσεων άτυπης εκπαίδευσης, καθώς και η προώθηση της παιδαγωγικής έρευνας και του καλλιτεχνικού πειραματισμού.\nΤα «αν» και τα «μηδέν» της ελευθερίας με ελεύθερη είσοδο για το κοινό Κινηματογράφος ΜΙΚΡΟΚΟΣΜΟΣ Λεωφ. Συγγρού 106 , ΤΚ 11741


Πρίγκιπας Φίλιππος: Αυτή είναι η περιουσία και οι κληρονόμοι του | Jenny.gr\nΠρίγκιπας Φίλιππος: Αυτή είναι η περιουσία και οι κληρονόμοι του\nΟ πρίγκιπας Φίλιππος έφυγε από τη ζωή σε ηλικία 99 ετών και η Μεγάλη Βρετανία βρίσκεται σε βαρύ πένθος. Ο ίδιος άφησε πίσω του τέσσερα παιδιά, οκτώ εγγόνια, οκτώ δισέγγονα αλλά και με μια μεγάλη περιουσία, όπως αναφέρουν τα ξένα μέσα. Η κηδεία του θα γίνει σε πολύ στενό οικογενειακό κύκλο στο παρεκκλήσι του κάστρου Γουίνδσορ και πολλοί αναρωτιούνται ποιοι θα είναι οι "χρυσοί" κληρονόμοι.\nΟ πρίγκιπας Φίλιππος ως σύζυγος της βασίλισσας Ελισάβετ, είχε μηνιαίο μισθό από το Sovereign Grant, σχεδόν 500.000 δολάρια κάθε χρόνο.\nΤο 2017 που παραιτήθηκε από τα βασιλικά του καθήκοντα δεν έχει γίνει γνωστό αν σταμάτησε να παίρνει αυτό το ποσό αλλά συνέχισε να έχει υψηλά εισοδήματα από προσωπική περιουσία, γη και ακίνητα. Ακόμη, μαζί με τη βασίλισσα μοιράζονταν μετοχές και γη που απέκτησε από τη δική της οικογένεια.\nΜέχρι την στιγμή που έφυγε από τη ζωή οι πηγές αναφέρουν ότι το ποσό του συνόλου της περιουσίας του πρίγκιπα άγγιζε τα 30 εκατομμύρια δολάρια ή 24 εκατομμύρια λίρες. Οι κληρονόμοι δεν είναι ακόμη βέβαιο ποιοι θα είναι καθώς τα περισσότερα ακίνητα του πρίγκιπα είναι κοινής ιδιοκτησίας με την βασίλισσα. Επομένως γράφεται ότι θα συνεχίσει να τα διατηρεί εκείνη μέχρι να μοιραστούν στα τέσσερα παιδιά τους.\nπεριουσία πρίγκιπας φίλιππος


Την ξέρεις τη Cisco ; – Εκπαιδευτική Λέσχη\n23 Μαρτίου 2021 24 Μαρτίου 2021 - by e-lesxi2\n– Την ξέρεις τη Cisco;\n– Ε, σε ξέρει κι αυτή.\nΜετά από 10 μήνες, που όλες οι δυνάμεις της αντιπολίτευσης ζητούσαν εμφατικά τη δημοσίευση της σύμβασης με τη Cisco, μετά τους σαρκασμούς της Κας Κεραμέως, “Εδώ είναι, ελαφριά, για πιάστε την”, πληροφορούμαστε ότι:\n1.Η εφαρμογή όχι μόνο δεν ήταν δωρεάν, αλλά τελικά κόστισε 2 εκ ευρώ στους φορολογούμενους.\n2.Οι φορολογούμενοι όχι μόνο πλήρωσαν, αλλά ξεπούλησαν και των παιδιών τους τα προσωπικά δεδομένα.\n3.Τα προσωπικά δεδομένα όχι μόνο παραχωρήθηκαν στη Cisco, αλλά μπορεί και να τα μεταπωλήσει σε τρίτους.\n4.Οι τρίτοι όχι μόνο δε θα ξέρουν πώς αποκτήθηκαν αυτά, αλλά πιθανότατα θα τα πουλήσουν σε τέταρτους, πέμπτους, έβδομους.\n5.Που έκαιγε και κένταγε η κόρη το μαντίλι κοινώς. Τα έχω πάρει. Μόλις πρόσφατα επεσήμανα και πάλι σε παιδιά και γονείς, πόσο ασφαλές περιβάλλον είναι, πως μπορούν να ανοίξουν τις κάμερες, πως σε καμία περίπτωση, όταν “πέφτει” το webex δεν επιτρέπεται να μεταφερθούμε σε άλλη πλατφόρμα, γιατί δεν είναι “ασφαλές” για τα προσωπικά τους δεδομένα. Κοινώς, έλεγα μπούρδες.\nΠρόσβαση σε πάσης φύσεως δεδομένα, όπως Location, μικρόφωνα, κάμερες, κείμενα, chat, mail, τηλέφωνα, passwords, ιστότοποι. Στην πλάτη γονιών, παιδιών, εκπαιδευτικών έχει παιχτεί ένα σιχαμερό παιχνίδι. Σοβαρά και απόλυτα παράνομο. Οφείλει σε κάθε περίπτωση να παρέμβει εισαγγελέας, οφείλουμε κι εμείς να μην το προσπεράσουμε. Πιθανότατα θα μας πει ότι εξαπατήθηκε και αυτή. Εξάλλου είναι πια τακτική: Όσο πιο πολλά τα ανήλικα, τόσο λιγότερες οι ερωτήσεις.\nΆλλη μια μέρα στον Παράδεισο.\nΜε ετικέταCiscoΥπουργείο Παιδείας\nΠροηγούμενο άρθρο Μνήμες Κατοχής και οι ελληνικές διεκδικήσεις αποζημιώσεων\nΕπόμενο άρθρο Σκέψεις για την πολιτική έννοια του έθνους και την επανάσταση


ΟΙΚΟΠΕΔΟ, ΚΑΤΣΙΚΑ ΙΩΑΝΝΙΝΑ - Ακίνητο #Κ-17542 - Μεσιτικό γραφείο στα Ιωάννινα VreSpiti Real Estate Office - Διαχείριση Ακινήτων Ηπείρου και Ιονίου\nΙΩΑΝΝΙΝΑ ΚΑΤΣΙΚΑ, ΟΙΚΟΠΕΔΟ προς Πώληση 653 τ.μ., 75.000€\nΚΑΤΣΙΚΑ, ΟΙΚΟΠΕΔΟ προς Πώληση 653 τ.μ., 75.000€\nΚΑΤΣΙΚΑ - ΙΩΑΝΝΙΝΑ :\nΠωλείται γωνιακό οικόπεδο άρτιο και οικοδομήσιμο εμβαδού 653τ.μ. Χτιζει 392 τ.μ.\n-Συντελεστης Κάλυψης 40%\nΣτον Κατσικά Ιωαννίνων. Γωνιακό, εξαιρετικού σχήματος. Βρισκεται σε περιοπτη θεση σε υψωματάκι.Κοντα σε κεντρικες αρτηριες και εντος οικισμου πλησιον παιδικές χαρές σχολεία μαγαζία.Ιδανικό για ανέγερση κατοικιών.\nΚαλέστε μας αναφέροντας τον κωδικο τους Σύντομα θα επικοινωνήσει μαζί σας συνεργάτης του κτηματομεσιτικού γραφείου VreSpiti και θα ανταποκριθεί άμεσα στην ζήτησή σας, υποδεικνύοντας το συγκεκριμένο ακίνητο ή άλλα ακίνητα που ταιριάζουν στις προδιαγραφές της ζητήσεώς σας. (ΚΩΔ Κ-17542)\nΑνελκυστήρας Πάρκινγκ Αποθήκη Αποθήκη υπογείου Τζάκι Γωνιακό Διαμπερές Άρτιο Οικοδομήσιμο Εντός σχεδίου πόλεως Κατάλληλο για αγροτική χρήση *T.K. Portals 45500 *Εμβαδό οικοπέδου 653 m2*Απόσταση από τη θάλασσα 85000 m*Προσανατολισμός Ανατολικός *Πρόσβαση Άσφαλτος Κλίση Επίπεδο *Ζώνη Οικιστική *Διεύθυνση Portal Ολυμπιάδος, Κατσικάς 45550 Με θέα Σε βουνό


LIVE REVIEW A Place to Bury Strangers - Interstellar Overdrive 21-10-2012 | MiC - GREEK MUSIC MAGAZINE\nStage, Λάρισα | 21/10/2012\nΚαμπύλωσαν το χρόνο και στερεοποίησαν τον ήχο εντός της αιθούσης, εγκλωβίζοντας μέσα σε surround παραισθήσεις το παραδομένο, θεσσαλικό κοινό. Του Τάσου Κορομηλά\nΣχεδόν 11 η ώρα. Τα αρχικώς 20 άτομα έχουμε αυξηθεί κατά 100+ και οι Jane Doe μόλις το έχουν λήξει. Υπενθυμίζοντας την γνωστή προκατάληψη του υπογράφοντα ως προς την εγχώρια σκηνή, σημειώνω τα εξής:\n1) Μου άρεσε εκείνο το άλμπουμ που είχαν κυκλοφορήσει στο τζαμπέ. Στο live, τους περίμενα πιο indie. Εκείνοι το πήγαν πιο αντρίκιο, πιο Ziggy Was θα έλεγα. Προτιμώ τους δεύτερους.\n2) Ψυχωμένα τα φωνητικά αλλά ρε singer, λίγο τη μπυροκοιλιά πρόσεχε, δυσκολεύει στο χορευτικό κομμάτι.\n3) Αφήστε το ρημάδι το πανό. Ένα jpeg, 100kb το πολύ, αρκεί!\n4) Αρκετά, αλλά ανώδυνα εκτελεστικά λάθη (βλέπε μεταλλόφωνο...).\nΣτην τελική, κρατώ με ικανοποίηση τον κιθαρίστα στα αριστερά. Και την ωραία μπαλάντα (Small talk with the devil, νομίζω).\nΜε φιλοφρονήσεις εκατέρωθεν, τα μέλη των A Place to Bury Strangers (που σημειωτέον, παρακολούθησαν τους Σαλονικιούς σε όλο το opening act) αρχίζουν να κουβαλάνε τα θανατηφόρα πετάλια τους επί σκηνής.\n-Ρε, κοίτα τον ηχολήπτη! Έχει ένα μπουκάλι Jameson στην κωλότσεπη.\nΔέκα λεπτά μετά:\n-Ρε, δεν είναι ο ηχολήπτης, ο ντράμερ είναι!\nΡουφάνε και οι τρεις τους μια τελευταία, γενναία τζούρα ουίσκι (από αυτό του ντράμερ, εννοείται) και είναι πανέτοιμοι. Tracklist και σχετικά μη με ρωτάτε, δεν θυμάμαι. Έπαιξαν απ' όλα πάντως. Και παλιά (To fix the gash in your head) και χιτάκια (Keep slipping away) και καινούργια (You are the one). Ονόματα και σειρά, λίγη σημασία έχουν άλλωστε.\nΠέρας πρώτου τραγουδιού και ήδη νιώθω τη σιγουριά του νικητή να μου χαϊδεύει τη ραχοκοκαλιά. Οι μάγκες το 'χουν. Για να περιγράψω το οργασμικό όνειρο που ακολουθεί, αρκεί να υπενθυμίσω, με τρεις λέξεις, τον ορισμό της shoegaze: Delay, echo, distortion. Πρόσθεσε σ' αυτές τα ατελείωτα reverbs και τις λούπες των death by audio (δια χειρός Oliver Ackermann) πεταλιών και ο ορισμός wall of sound μοιάζει πλέον ανεπαρκής στο να περιγράψει τη στιγμή. Universe of sound, θα το έθετα πιο σωστά. Πού να το φανταζόμουν ότι τόσος ήχος μπορεί να παραχθεί από μία και μόνο κιθάρα! Overdrive, πάνω σε overdrive, πάνω σε overdrive. Τα φωνητικά, δυσδιάκριτα μες σε ένα fuzzy νεφέλωμα μακρόσυρτων ηχογραμμών, περνούν σε δεύτερο ρόλο καθώς πασχίζουν ανέλπιδα να φτάσουν στα αφτιά μου αλλά αλήθεια, ποιος προσέχει τέτοιες λεπτομέρειες όταν ώτα και ομμάτια συντονίζονται ανάμεσα στις δισεκατομμύρια ταυτόχρονες ηλεκτρικές εκκενώσεις της ιονισμένης ατμόσφαιρας; Επώδυνα βολτ κρέμονται στις απολήξεις των δονούμενων νευρικών μου συνάψεων. Αν ήμουν κύκλωμα, θα είχα ψηθεί. Μανιασμένη φασαρία τεσσάρων διαστάσεων στριφογυρνά και διεισδύει σε κάθε ανοιχτή οπή του κακοποιημένου μου ακουστικού πόρου και αθροιστικά λειτουργώντας, υπό την καταλυτική επίδραση των απανωτών strobes και των πιτσιλωτών εφέ του προτζέκτορα, καμπυλώνουν το χρόνο και στερεοποιούν τον ήχο εντός της αιθούσης, εγκλωβίζοντας μέσα σε surround παραισθήσεις το παραδομένο, θεσσαλικό κοινό.\nΚαι ο ντράμερ (Robi Gonzalez)... Τι παλικάρι και αυτό... Σκέτη μηχανή. Άχαστο μέτρημα, ακούραστος, άπαιχτος!\nΤο live δεν χαλάρωσε πουθενά, ενώ το τελευταίο (σχεδόν μισάωρο) track-συνονθύλευμα περισσής ενέργειας, αυτοσχεδιασμού και "δεσίματος" βρίσκει τον Ackermann να παίζει με τις ηλεκτρομαγνητικές συχνότητες γονατιστός πάνω από την αναπληρωματική του κιθάρα (ανάμεσα στις ξεσκισμένες χορδές της προηγούμενης), τον Dion Lunadon να κοπανάει στο δάπεδο το ηρωικό του μπάσο (αφού επί αρκετή ώρα έχει παίξει με τη μία και μοναδική του εναπομείνασα χορδή) και τον Gonzalez σε σταθερό, λυσσασμένο τέμπο να αδημονεί να βρέξει επιτέλους με άφθονο αλκοόλ το στεγνό του λαρύγγι.\nΑυτό ήταν, τέλος. Αρκεί 1 και κάτι ώρα ζωντανών APTBS να σου γεμίσει το κεφάλι; Οπωσδήποτε!\nΕν κατακλείδι, για πρώτη φορά παρακολούθησα τον, κατά τη γνώμη μου, πιο μοντέρνο κιθαρίστα της γενιάς του. Ο Oliver Ackermann απέδειξε ότι χωρίς βιρτουοζιλίκια και ταχυδακτυλουργίες αλλά με διορατικότητα και εγκεφαλική ουσία μπορεί κανείς να τιθασέψει όχι το μουσικό όργανο, αλλά τον ήχο τον ίδιο. Σαν εύπλαστο υλικό να τον διαμορφώσει, να τον εξελίξει και να τον κατευθύνει ακριβώς εκεί, στον προσωπικό του καμβά: Στα επιχρυσωμένα ακροφύσια των ηχείων του Stage.\nΔεν ξέρω εάν όντως είναι το πιο θορυβώδες σχήμα στη Νέα Υόρκη, αναμφίβολα πάντως οι APTBS είναι το δυνατότερο γκρουπ που πέρασε από τη Λάρισα.\nΒγαίνοντας, να σου Ackermann και Lunadon μπροστά μου. Τους σφίγγω το χέρι, ευγενέστατοι και χαμογελαστοί και οι δυο, ανταποδίδουν.\n- Guys, great show!\n- No, we thank you.\nΩραίο live, αξιομνημόνευτο. Τουλάχιστον, για όσες ημέρες το τύμπανο συνεχίζει βουίζει...\nΚαι δυο κουβέντες για το Stage: Και γαμώ τους χώρους, ζεστό, άνετο, φιλικό, με τίμιες... τιμές και μερίδες στο ποτό. Λαϊβάδικο που πηγαίνεις τουαλέτα αφήνοντας το κινητό σου στο stand, μην ανησυχώντας για τυχόν "ψείρισμα". Τα μεροκάματα για το service λίγα μεν (ένα για την ακρίβεια), αλλά τέτοιες εποχές, τέτοια λόγια.\nΑσχέτως με τον εκάστοτε διοργανωτή (η Doledrums στη συγκεκριμένη περίπτωση), μόνο και μόνο ο χώρος του Stage καθιστά τη Λάρισα ενδιάμεσο σταθμό μεταξύ Αθηνών-Θεσσαλονίκης.\nΦωτογραφίες - Άκης Καλλόπουλος (από το live της Θεσσαλονίκης)


Ο Στεφανάκης, ο Κρισναμούρτι και ο Ασπρόπυργος - Press Workers\nΟ Στεφανάκης, ο Κρισναμούρτι και ο Ασπρόπυργος\nΣυνάντησα πρώτη φορά τον Γιώργο Στεφανάκη τον Δεκέμβρη του 2007. Στον Ασπρόπυργο, ανάμεσα σε σκουπίδια και απόβλητα. Σ' έναν τόπο που ακόμη και σήμερα παρά τις αγριότητες που συμβαίνουν εκεί επιμένει να λέγεται «Ημερος Τόπος»\nΨευδαίσθηση να πιστεύεις ότι τα έχεις δει όλα. Κι αν ακόμη δυσπιστείς, τράβα μια βόλτα στον «Ημερο Τόπο», κοντά στον Ασπρόπυργο. Λίμνες με πετρελαιοειδή απόβλητα δίπλα από ρέματα, κοντά στο φράγμα του Μόρνου, απέραντοι σκουπιδότοποι-βοσκοτόπια παράλληλα με την Αττική Οδό, αποθήκη που υποδέχεται τόνους τοξικής αμμοβολής από τα ναυπηγεία, ελαιώνες που έχουν μετατραπεί σε χωματερές. Ολα αυτά συμβαίνουν στη συνοικία του «Ημερου Τόπου»! Λόφος αποβλήτων! Παράγκες χάρτινες που στοιβάζουν μετανάστες οι οποίοι παρέχουν τις υπηρεσίες τους σε ακτήμονες, στις γύρω βιομηχανίες και βιοτεχνίες, Τσιγγάνους που κλέβουν καλώδια για να πάρουν τον χαλκό και να τον πουλήσουν, τίμιους μεροκαματιάρηδες που σιχτιρίζουν τη μοίρα τους. Παιδιά που παίζουν σε λόφους αποβλήτων και που χαζεύουν φορτηγά να ξεφορτώνουν παράνομα τα σκουπίδια των μεγαλοβιομηχάνων. «Γιατί συμβαίνουν όλα αυτά;» Αυτό αναρωτήθηκε ο μουσικοσυνθέτης Γ. Στεφανάκης και ξεκίνησε τον πόλεμο.\nΠρώην μέλος του συγκροτήματος «Πελόμα Μποκιού» με τραγουδιστή τον Βλ. Μπονάτσο, το 1985 εγκαταλείπει τις μουσικές σκηνές της Αθήνας και γενικώς τα «εγκόσμια». Μεταναστεύει εδώ ώστε να ζήσει, τουλάχιστον, ανθρώπινα. «Εδώ έρχονταν από την Αθήνα για να μαζέψουν σπαράγγια και χόρτα. Ένας παράδεισος που έγινε κόλαση...»\nΣε μια βόλτα που έκανε πριν από πέντε χρόνια, ο «Πελόμα Μποκιού» αντιλήφθηκε ένα φορτηγό να αδειάζει απόβλητα κι από τότε «άρχισε να τους κυνηγάει»....\nΑπ' ότι μαθαίνω ακόμη και σήμερα το ίδιο κάνει. Προσπαθεί όσο μπορεί να καθαρίσει τον τόπο μπας και κάποια στιγμή υπάρξει ελπίδα ότι θα ξαναγίνει παράδεισος. Μόνος του χωρίς την βοήθεια καμίας τοπικής αρχής, κανενός άρχοντα των μεγάλων αποφάσεων.\nΤο 2010 ο Γ.Στεφανάκης μιλά στον Γ.Βιδάλη στην Ελευθεροτυπία. Ο Βιδάλης γράφει για τον Στεφανάκη: «Νηφάλιος αναζητητής της αλήθειας και της αρμονίας με πενήντα και πλέον βιβλία στο ενεργητικό του, ο Ινδός φιλόσοφος Τζίντου Κρισναμούρτι (1895-1985) είχε έντονη απήχηση, ιδιαίτερα τις δεκαετίες του 60, '70 και '80».\n«Με τον Κρισναμούρτι με ενώνει η ευαισθησία για την ανθρωπότητα και τη φύση», λέει ο Γιώργος Στεφανάκης.\nΜε το ποιητικό του έργο, εξίσου σημαντικό, ασχολείται αποκλειστικά τα τελευταία επτά χρόνια ο συνθέτης Γιώργος Στεφανάκης. Πρόσφατα κυκλοφόρησε το πρώτο του cd «Come away» με δέκα μελοποιημένα ποιήματα του Κρισναμούρτι (στα αγγλικά σε πρώτη φάση, στα ελληνικά στο εγγύς μέλλον, ενώ σταδιακά θ' ακολουθήσουν άλλα εννιά cd). Είναι η πρώτη φορά που ποιήματα του Ινδού στοχαστή μελοποιούνται.\nΟ ίδιος ο συνθέτης ερμηνεύει εκφραστικά μελωδικές μπαλάντες και ρυθμούς απαλούς σε ροκ αποχρώσεις.\n-Με τον Κρισναμούρτι τώρα, με τον συμπατριώτη του νομπελίστα ποιητή Ταγκόρ παλαιότερα σε δυο δίσκους («Ελα να σταθούμε αντίκρυ», «Φεγγαρόγιομα»). Σας γοητεύει η Ινδία της εσωτερικής αναζήτησης, της αγάπης για τον άνθρωπο και τη φύση;\n-Στην Ελλάδα το συλλογικό πλέον δεν μας αφορά; Η προσωπική αναζήτηση είναι πιο σημαντική;


Ο Παύλος Δαγρές επαληθεύτηκε για μία ακόμη φορά. Μετά το Άμυνας, Σκάνδαλα επί Σκανδάλων και στο Υπουργείο Υγείας - Ενημέρωση Πελοποννήσου\nHome / ΑΡΘΡΑ / Δαγρές / Ο Παύλος Δαγρές επαληθεύτηκε για μία ακόμη φορά. Μετά το Άμυνας, Σκάνδαλα επί Σκανδάλων και στο Υπουργείο Υγείας\nΟ Παύλος Δαγρές επαληθεύτηκε για μία ακόμη φορά. Μετά το Άμυνας, Σκάνδαλα επί Σκανδάλων και στο Υπουργείο Υγείας\nΕνημέρωση Πελοποννήσου 1:46:00 μ.μ. ΑΡΘΡΑ, Δαγρές\nΓια μία ακόμη φορά ο ακαταπόνητος αγωνιστής, ιατρός Παύλος Δαγρές, αποδεικνύεται ότι βλέπει μπροστά στα γεγονότα. Οι γνώσεις του, η κρίση του, οι επαφές του και οι πληροφορίες του, του επιτρέπουν στην αρθρογραφία του να αναφέρεται επιτυχώς, σε καταστάσεις που αναμένει να δημιουργηθούν στο μέλλον. Μέχρι σήμερα, δεν έχει πέσει έξω ποτέ. Να ελπίσουμε ότι θα επαληθευτεί σε όσα κατά καιρούς γράφει για «ξεσηκωμό του λαού» και ότι θα διαψευσθεί στα όσα καταστροφικά περιμένει για την Θράκη.\nΔιαβάστε τι είχε γράψει και τι ξαναγράφει για την υπόθεση Novartis.\n«Αποκαλύψεις αναμένονται από ΗΠΑ για Novartis και όχι μόνο. Αποκαλύψεις που εμείς είχαμε επισημάνει και αναμέναμε από το 2013.\nΠαρότι όμως ήταν γνωστό το Σκάνδαλο αυτό οι παρανομούντες συνέχιζαν να αυθαιρετούν.\nΣυγκεκριμένα στις 13 Νοεμβρίου 2013 με δημοσίευμα μας στην Εφημερίδα Kontra news γράψαμε:\n«Υπουργοί υγείας και διοικητές Νοσοκομείων χρεοκόπησαν το ΕΣΥ.\nΑπό αυτούς να ζητήσετε τα χρήματα για να καλυφθούν τα ελλείμματα του ΕΣΥ δηλώνουν Έλληνες του εξωτερικού.\nΗ ανεξέλεγκτη διαφθορά που παρατηρείται στο χώρο της υγείας στην Ελλάδα απασχολεί και προβληματίζει τους Έλληνες που διαμένουν στις ΗΠΑ.\nΛέγεται πως βόμβα πολλών μεγατόνων θα σκάσει από ώρα σε ώρα και θα αφορά εκτεταμένη διαφθορά στα Νοσοκομεία και το Υπουργείο Υγείας».\nΔυστυχώς κάποιοι πολιτικάντηδες δεν έχουν ιερό και όσιο. Δεν σεβάστηκαν ούτε τον πόνο των ασθενών που νοσηλεύονται στα κρατικά νοσοκομεία με κραυγαλέες ελλείψεις.\nΔεν συγκινήθηκαν από το γεγονός ότι σε πολλά νησιά μας στο Αιγαίο οι αποκλεισμένοι κάτοικοι δεν έχουν γιατρούς ελλείψει κονδυλίων. Σε Κέντρα Υγείας δεν υπάρχουν όχι μόνο γιατροί αλλά και οδηγοί ασθενοφόρων. Στις καρότσες αγροτικών αυτοκινήτων σε κάποιες επαρχίες γίνεται η διακομιδή ασθενών στα Νοσοκομεία.\nΤριτοκοσμικές καταστάσεις και δυστυχώς φτάσαμε εδώ εξαιτίας της εκτεταμένης διαφοράς και της ανεξήγητης ανοχής που συνεχίζουν να επιδεικνύουν οι Έλληνες προς τους πολιτικούς που τους εκπροσωπούν και συνεχίζουν να τους ψηφίζουν.\nΥπενθυμίζουμε ότι τέως υπουργός υγείας εισήγαγε σε ένα χρόνο 18!!! εκατομμύρια αντιγριπικά εμβόλια από τα οποία μόνο το 30% χρησιμοποιήθηκαν τα υπόλοιπα τα πέταξαν.\nΚάποιοι επωφελήθηκαν από αυτή την αχρείαστη εισαγωγή και το όφελος τους το πλήρωσε ο Έλληνας φορολογούμενος.\nΔυστυχώς στο κατάντημα που έχουμε περιέλθει δεν μας φταίνε ούτε η ΜΕΡΚΕΛ ούτε ο ΣΟΊ’ΜΠΛΕ. Υπεύθυνοι αποκλειστικά και μόνο είμαστε εμείς οι ίδιοι που ανεχόμαστε τις σπατάλες στους Δήμους τις περιφέρειας τα Υπουργεία, ακόμα και στα Υπουργεία άμυνας και υγείας, με ότι αυτό συνεπάγεται για την ασφάλεια της χώρας και της υγείας μας.\nΠιστεύουμε πως οι αρμόδιες υπηρεσίες των ΗΠΑ που ερευνούν την υπόθεση Novartis θα προβούν σύντομα σε αποκαλύψεις που αφορούν την χώρα μας και τότε το μεταπολιτευτικό σαθρό πολιτικάντικο μόρφωμα θα καταρρεύσει σαν χάρτινος πύργος, αφού πρώτα όμως διέσυραν διεθνώς την χώρα, χρεοκόπησαν την Ελλάδα, εξαθλίωσαν οικονομικά τον Ελληνικό λαό».\nΟ Παύλος Δαγρές επαληθεύτηκε για μία ακόμη φορά. Μετά το Άμυνας, Σκάνδαλα επί Σκανδάλων και στο Υπουργείο Υγείας Reviewed by Ενημέρωση Πελοποννήσου on 1:46:00 μ.μ. Rating: 5


ΕΡΜΙΟΝΙΔΑ: Πέντε ερωτήματα προς τον κ. Ιωάννη Πάλλη, Πρόεδρο της ΔΕΥΑΕΡ - Ενημέρωση Πελοποννήσου\nHome / ΕΡΜΙΟΝΙΔΑ / ΚΟΙΝΩΝΙΑ / ΣΧΟΛΙΑ / ΕΡΜΙΟΝΙΔΑ: Πέντε ερωτήματα προς τον κ. Ιωάννη Πάλλη, Πρόεδρο της ΔΕΥΑΕΡ\nΕΡΜΙΟΝΙΔΑ: Πέντε ερωτήματα προς τον κ. Ιωάννη Πάλλη, Πρόεδρο της ΔΕΥΑΕΡ\nΕνημέρωση Πελοποννήσου 3:46:00 μ.μ. ΕΡΜΙΟΝΙΔΑ, ΚΟΙΝΩΝΙΑ, ΣΧΟΛΙΑ\nΦωτογραφία από το ΕΙΚΟΝΟΣΚΟΠΙΟ\nΤο θέμα του χαρατσιού των 36,40 ευρώ, χωρίς την πληρωμή του οποίου η ΔΕΥΑΕΡ δεν επανασυνδέει το κομμένο νερό σε όσους βρέθηκαν σε αδυναμία πληρωμής, ταρακούνησε τα λιμνάζοντα ύδατα.\nΗ επιλογή του Δημάρχου του τέως Δήμου Ερμιονίδας, Ανάργυρου Λεμπέση, να δημοσιοποιήσει την αντίθεσή του προς την πολιτική Πάλλη που ακολουθείται με την έγκριση του Δημ. Σφυρή, προκάλεσε πλήθος συζητήσεων.\nΤο τελικό αποτέλεσμα της ανάκλησης του, με απόφαση του Δημοτικού Συμβουλίου, δείχνει ότι το Δ.Σ. της ΔΕΥΑΕΡ είχε ενεργήσει παρά την βούληση των Δημοτικών Συμβούλων.\nΥπάρχει όμως κάτι ακόμα πιο βαρύ. Η αναδρομική επιβολή χαρατσιού 80% επί της αξίας κατανάλωσης–και η εκβιαστική είσπραξη με την απειλή διακοπής της παροχής. Το θέμα με την επιβολή και την παράνομη αναδρομική είσπραξη, του χαρατσιού 80% επί της αξίας κατανάλωσης, έχει και προϊστορία και μέλλον. Η ανακίνηση του θέματος από την εφημερίδα ΚΟΝΤΡΑ και η εμμονή του Προέδρου της ΔΕΥΑΕΡ «να κάνει πως δεν καταλαβαίνει», όταν για τελείως δευτερεύοντα θέματα συνηθίζει να εκδίδει Δελτία Τύπου και ανακοινώσεις, σηματοδότησε «το τέλος της αθωότητας».\nΤο θέμα νομιμότητας για την επιβολή αναδρομικού χαρατσιού ύψους 80% επί των λογαριασμών κατανάλωσης ύδατος έθεσε πρώτος ο Επικεφαλής της Δημοτικής Παράταξης «Δυνατή Ερμιονίδα» και Δημοτικός Σύμβουλος Ερμιονίδας κ. Γιάννης Γεωργόπουλος. Πως αντέδρασε, τότε, ο προταθείς από τον Δήμαρχο κ. Δημήτρη Σφυρή και διορισθείς από το Δημοτικό Συμβούλιο Πρόεδρος της ΔΕΥΑΕΡ κ. Ιωάννης Πάλλης; Με μία δημόσια ανακοίνωσή του αμφισβήτησε την ορθότητα της απάντησης του Υπουργείου Εσωτερικών σε σχετικό ερώτημα. Και ποιο ήταν το επιχείρημά του; «Είμαι υπέρμαχος της νομιμότητας. Να περιμένουμε τι θα μας πει και (η υφισταμένη του Υπουργείου) αρχή της αποκεντρωμένης διοίκησης».\nΕν τω μεταξύ όμως, το χαράτσι τρέχει και οι Δημότες, έχουν δεν έχουν, πρέπει να το πληρώνουν αλλιώς απειλούνται με διακοπή της παροχής.\nΜε την σειρά μας λοιπόν, θέτουμε και εμείς στον υπέρμαχο της νομιμότητας Πρόεδρο κ. Πάλλη πέντε ερωτήματα:\nΠΡΩΤΟΝ: «Γιατί κ. Πρόεδρε βιαστήκατε να επιβάλλετε το αναδρομικό χαράτσι δεν κάνατε πρώτα ένα ερώτημα στην αποκεντρωμένη διοίκηση»;\nΔΕΥΤΕΡΟΝ: «Αν η απάντηση της αποκεντρωμένης που θα έρθει λέει ότι κακώς επιβάλλατε το αναδρομικό χαράτσι του 80%, θα έχετε χρήματα να επιστρέψετε εντόκως τα αχρεωστήτως καταβληθέντα ή θα πείτε να τα συμψηφίσουμε με μελλοντικούς λογαριασμούς»;\nΤΡΙΤΟΝ: «Διορισθήκατε ως έμμισθος Πρόεδρος της ΔΕΥΑΕΡ για να υπηρετήσετε τις ανάγκες και τα συμφέροντα των Δημοτών και των κατοίκων. Γιατί, μετά το έγγραφο του Υπουργείου Εσωτερικών δεν αναστείλατε την επιβολή και εκβιαστική αναδρομική χρέωση του χαρατσιού, μέχρι να ξεκαθαρίσει το θέμα; Ήταν ενήμερος ο κ. Δήμαρχος;\nΤΕΤΑΡΤΟΝ: «Αν αποδειχθεί ότι λάβατε άδικες αποφάσεις, εις βάρος των Δημοτών της Ερμιονίδας, θα έχετε την πολιτική εντιμότητα να παραιτηθείτε ή θα τα ρίξετε όλα στο Διοικητικό Συμβούλιο»;\nΠΕΜΠΤΟΝ: «Αληθεύει ότι διεξάγεται δικαστική έρευνα για το θέμα αυτό, όπως έχει βουίξει ο τόπος; Αν ναι και αν υπάρξει παραπομπή και καταδίκη, ποιος θα πληρώσει τα έξοδα που θα προκύψουν; Εσείς από το προσωπικό σας εισόδημα ή το ταμείο της ΔΕΥΑΕΡ από τις τσέπες των Δημοτών»;\nΕΡΜΙΟΝΙΔΑ: Πέντε ερωτήματα προς τον κ. Ιωάννη Πάλλη, Πρόεδρο της ΔΕΥΑΕΡ Reviewed by Ενημέρωση Πελοποννήσου on 3:46:00 μ.μ. Rating: 5\nΚΥΡΙΟΙ ΤΗΣ ΕΝΗΜΕΡΩΣΗΣ ΤΙ ΤΟ ΒΑΡΑΙΝΕΤΕ ΤΟ ΖΗΤΗΜΑ; ΜΕ ΠΑΙΔΑΚΙΑ ΠΟΥ ΝΟΜΙΖΟΥΝ ΠΩΣ ΔΕΝ ΤΑ ΒΛΕΠΕΙ ΚΑΝΕΙΣ ΕΧΕΤΕ ΝΑ ΚΑΝΕΤΕ!\n12 Ιουνίου 2016 - 4:24 μ.μ.